title: Daqin

text: Termiä "Daqin" käytettiin jo Han-dynastian (202 eaa. – 220 jaa.) aikana, mutta Tang-dynastian ajoista lähtien kiinalaisissa aikakirjoissa käytetään Itä-Rooman valtakunnasta uutta nimeä "Fulin" (, "Fú lǐn"). Friedrich Hirth on arvellut, että nimi Fulin johtuisi Konstantinopolin kreikankielisen nimen akkusatiivimuodosta, joka päättyi -"polin". Kantoninkiinan ja japanin historiallisen ääntämyksen perusteella Hirth on myös pitänyt mahdollista, että keskikiinalainen nimi "Fulin" olisi äännetty "Butlim" tai "Butlam", ja että se johtuisikin Betlehemin nimen syyriankielisestä ääntämyksestä. Muutamat tutkijat väittivät 1900-luvulla, että Fulin olisi Israelista aikoinaan käytetyn Efraim-nimen kiinankielinen translitteraatio, mutta Samuel N. C. Lieu on korostanut, että uudemman tutkimuksen mukaan Fulin todennäköisimmin kohtuu Rooman valtakunnan iranilaisissa kielissä käytetyistä nimistä (keskipersiaksi "hrwm", parthiaksi "frwm", sodgiksi "ßr'wm-" ja baktriaksi "фромо").


title: Daqin

text: Sen jälkeen kun silkkitie avautui toisella vuosisadalla ennen ajanlaskumme alkua, kiinalaiset mielsivät Rooman valtakunnan Kiinan valtakunnan sivistyneeksi vastineeksi. Roomalaiset asuivat kauppareitin toisessa ääripäässä, kiinalaiset toisessa.


title: Daqin

text: Kiina ei vanhalla ajalla koskaan pyrkinyt ottamaan suoraa yhteyttä Rooman valtakuntaan, joskin kenraali Ban Chao lähetti Gan Yingin edustajaksi "Daqiniin" vuonna 97 jaa. Gan Ying ei päässyt Daqiniin saakka: hän joutui pysähtymään erään suuren meren rannalle, koska "parthialaisen länsirannan merimiehet" kertoivat hänelle, että meren ylitys voisi kestää liian kauan ja olla vaarallista. Gan Ying laati yksityiskohtaisen kuvauksen Rooman valtakunnasta, mutta sen oletetaan yleensä perustuvan parthialaisilta saatuun toisen käden tietoon:


title: Daqin

text:
Gan Ying kuvaili Rooman hallitusmuotoa hyvin ihannoivaan sävyyn, mikä todennäköisesti perustuu johonkin tarinaan, joka hänelle kerrottiin vuonna 97 hänen käydessään Persianlahdella:
Maininta kuninkaiksi nimitetyistä ansioituneista miehistä viittaa ilmeisesti Rooman konsuleihin. Lisäksi Gan Ying kuvaili hieman realistisempaan sävyyn myös valtakunnan tuotteita:


title: Daqin

text: Yu Huanin (noin 239–265) kirjoittamassa "Weilüe" -nimisessä tekstissä, joka on säilynyt Pei Songzhin vuonna 429 julkaisemassa teoksessa "Kolmen valtakunnan kronikka", kuvaillaan Rooman valtakunnan itäisiä alueita ja varsinkin Egyptiä jo tarkemmin. Sinologi Friedrich Hirth käänsi 1800-luvulla tämän osuuden englannin kielelle yrittäen samalla tunnistaa siinä mainitut paikannimet. Jerome S. Arkenbergin vuonna 2000 tulkitsemana teksti kuuluu seuraavasti (suluissa olevat nimet ovat Hirthin ja Arkenbergin tulkintoja alkutekstissä olevista kiinankielisistä nimistä):


title: Daqin

text: "Weilüe" mainitsee myös, että Daqinilla oli pienempiä "riippuvaisia" vasallivaltioita, joita siinä sanotaan olevan liian monia lueteltaviksi. Vain muutamia niistä mainitaan nimeltä kuten "Ala-san" (Aleksandria tai Charax-Spasinu, "Lu-fen" (Nikeforium), "Ch'ieh-lan" (Palmyra, "Hsien-tu" (Damaskos), "Si-fu" (Emesa) ja "Hi-lat" (Hira). Osa näistä viittaa mahdollisesti valtioihin, jotka Rooma väliaikaisesti valloitti roomalais-parthialaisissa sodissa vuosien 66 ja 217 välisenä aikana, jolloin esimerkiksi Rooman keisari Trajanus eteni Persianlahdelle saakka ja valloitti Characenen, jonka pääkaupunki oli Charax Spasinu. "Weilüe" ilmoittaa myös, millä etäisyydellä (kiinalaisina li-yksikköinä) ja missä suunnassa toisiinsa nähden nämä kaupungit sijaitsivat, ja "Myöhemmän Han-dynastian kirjan" tavoin sekin mainitsee myös Eufratin ylittäneen ponttonisillan ("lentävän sillan") roomalaisessa Zeugman kaupungissa (nykyisessä Turkissa).


title: Daqin

text: Hirthin ja Arkenbergin mukaan Si-fu () oli Emesa. John E. Hill väitti kuitenkin, että se olisi ollut Nabatean Petra, mihin viittaavat Weilüessa ilmoitetut suunnat ja etäisyydet "Yuluosta" (Al Karak)ista samoin kuin se seikka, että Petra tuli Rooman vallan alaisuuteen keisari Trajanuksen aikana vuonna 106. Vielä vakuuttavampana todisteena Hill piti sitä, että kiinan kielessä Si-fu tarkoittaa "joen haaraa, joka yhtyy takaisin päävirtaan" tai yksinkertaisemmin "uudelleen yhtyviä vesivirtoja". Hän on väittänyt tämän viittaavan vesisäiliöihin ja altaisiin, joiden avulla säädeltiin monien asutuksen läpi kulkevien jokien tulvia sekä lähellä olevia uomia eli wadeja kuten Wadi Musaa ("Mookseksen laaksoa").


title: Daqin

text:
Suunnilleen vuodesta 550 lähtien syyrialaiset kristityt asettuivat kaikkialle Silkkitien varrelle ja perustivat lähetyskirkkoja. Tämän jälkeen Kiinassa nimellä Daqin tai Tai-ch'in tarkoitettiin tavallisimmin juuri näiden alueiden kristittyä väestöä, ei Roomaa tai roomalaiskatolista kirkkoa. Esimerkiksi kun taolainen Tang-keisari Wuzong 800-luvun puolivälissä sulki kristityt luostarit, keisarillisessa määräyksessä sanottiin:
Tässä "Tai-ch'in" tarkoitti syyrialaisia kristittyjä ja Muh-hu zarathustralaisia.


title: Daqin

text: Nimeä "Daqin" käytettiin kiinalaisissa kartoista Roomasta vielä 1500-luvulla, esimerkiksi vuonna 1532 julkaistussa "Sihai Huayi Zongtu" -nimisessä kartassa. Eri aikoina ja eri yhteyksissä se saattoi tarkoittaa joko Länsi-Rooman tai Itä-Rooman valtakuntaa taikka kristillistä nestoriolaista kirkkoa. Tang-dynastian pääkaupunkiin Chang'aniin vuonna 781 pystytetyssä Nestoriolaisen muistomerkkiin on hakattu teksti, joka sisältää lyhyen yhteenvoden siitä, mikä kiinalaisissa historiateoksissa siihen mennessä oli tiedetty Daqinista, ja siinä mainitaan, että siellä harjoitettiin vain "loistavaa" uskontoa, toisin sanoen kristinuskoa.


title: Daqin

text: Kiinalaisissa lähteissä Daqinin pääkaupunkina mainitaan "An-tu", toisin sanoen Antiokia, ensimmäinen suuri kristitty kaupunki. Kuitenkin "Vanhassa Tangin kirjasa" ja "Uudessa Tangin kirjassa", joissa samastetaan Daqin ja "Fulin" (拂菻; toisin sanoen Bysantin valtakunta), mainitaan toinen pääkaupunki, ilmeisesti Konstantinopoli. Siitä mainitaan, että sen kaupunginmuuri oli "erittin korkea" ja että sitä kerran piiritti "Da shi" ( -nimisen maan sotilaskomentaja "Mo-yi" /; Pinyin: "Mó zhuāi fá zhī") Friedrich Hirthin mukaan kiinalaisten lähteiden "Mo-yi" oli Muawija I, Umaijadien kalifaatin perustaja, joka ennen kalifiksi tuloaan oli Syyrian ensimmäinen kuvernööri ja joka piiritti Konstantinopolia vuosina 674–678. Rooman kaupunkia itseään varhaisissa kiinalaisissa lähteissä ei ilmeisesti mainita lainkaan.


title: Daqin

text: Viimeisellä vuosisadalla ennen ajanlaskumme alkua eläneiden roomalaisten kirjailijoiden kuten Vergilikusen, Horatiuksen ja Srabonin teoksissa on vain niukasti mainintoja kaukaisessa idässä sijainneesta silkkiä tuottavasta Seres-nimisestä maasta, jolla nimellä Kiina tuolloin tunnettiin. Ajanlaskumme toisella vuosisadalla Florus näyttää sekoittaneen Sereksen Intian kansoihin tai ainakin väitti sikäläisten ihonvärin todistavan, että molemmat elivät "toisen taivaan alla" kuin roomalaiset. Maantieteilijä Pomponius Mela mainitsi, että nämä maat muodostivat itäisen valtameren rannikon keskiosan, joka rajoittui etelässä Intiaan ja pohjoisessa skyyttien asuttamaan aroon, kun taas Ammianus Marcellinus (n. 330–400) kirjoitti, että Sereksen maata rajoittivat suuret luonnon muodostamat muurit Bautis-joen (ilmeisesti Keltaisenjoen) varrella. Ptolemaios kuvaili myös "Geografia" -teoksessaan ylimalkaisesti Siaminlahtea ja Etelä-Kiinan merta, jonka rannalla, Kultaisen Khersonesen (Malakan niemimaa)n takana sijaisevassa Cattigaran satamakaupungissa muuan kreikkalainen Aleksander -niminen merenkulkija oli käynyt. Ptolemaioksen Cattigaran on arveltu tarkoittavan Oc Eon kaupunkia Vietnamissa, sillä sieltä on löydetty roomalaisia esineitä.


title: Daqin

text: Sitä vastoin kiinalaisissa historiateoksissa on runsaasti mainintoja Kiinassa käyneistä roomalaisista lähetystöistä ja Rooman valtakunnasta. Myöhemmän Han-dynastian kirjassa kerrotaan ensimmäisen roomalaisen lähetystön saapuneen Kiinaan vuonna 166. Sen samoin kuin myöhempienkin lähetystöjen mainitaan saapuneen Jiaozhoun seudun eli nykyisin Vietnamiin kuuluvan Annamin kautta Lähetystön jäsenet väittivät olevansa Daqinin "Andun" (安敦) -nimisen hallitsijan eli ilmeisesti joko Antoninus Piuksen tai hänen kanssahallitsijansa Marcus Aurelius Antoninuksen edustajia ja antoivat lahjoja Han-dynastian keisari Huanille. Muita lähetystöjä saapui myöhemmin epäsäännöllisin väliajoin. "Liangin kirjassa" mainitaan Daqinin lähetystön saapuneen Itäisen Wun hallitsija Sun Quanin luokse vuonna 226, kun taas Jinin kirjassa mainitaan, että läntisen Jin-dynastian keisari Wu vastaanotti lähetystön vuonna 284.


title: Daqin

text: Sui-dynastian keisari Yang (noin 604–618) olisi halunnut lähettää edustajansa Daqiniin, mikä kuitenkaan ei koskaan toteutunut.. Sen sijaan Kiinan Tang-dynastian keisari Taizongin hoviin saapui vuonna nimellä "Fulin" (拂菻) tunnetun valtakunnan eli Itä-Rooman lähetystö. 643 lähetystö valtakunnasta, joka Kiinassa tunnettiin nimellä "Fulin" (拂菻) ja joka selitti edustavansa "Bo duoli" (波多力) -nimistä hallitsijaa, joka ilmeisesti oli Itä-Rooman keisari Konstans II, joka tunnetaan myös nimellä Kōnstantinos Pogonatos, "Konstantinus Parrakas". Myöhemmin Fulinin eli Itä-Rooman lähetystöjä saapui Kiinaan Tang-dynastian aikana myös vuosina 667, 701 ja 719. Kiinalaisissa "Vanha Tangin kirja|Vanhassa]]" ja Uudessa Tangin kirjassa Fulin ja Daqin samastettiin.


title: Daqin

text: Ma Duanlinin (1245–1322) teoksessa "Wenzian Tongkao" sekä "Songin historiassa" mainitaan, että Bysantin keisari Mikael VII Dukas () lähetti Kiinaan lähetystön, joka saapui vuonna 1081, kun Song-dynastian keisari Shenzong hallitsi Kiinassa. Seuranneen mongolilaisen Yuan-dynastian aikana (1271–1368) Kiinassa kävi ja oleskeli enemmän eurooppalaisia kuin koskaan aikaisemmin, esimerkiksi Marco Polo ja Katarina Vilioni sekä katoliset lähetyssaarnaajat kuten Giovanni da Montecorvino ja Giovanni de Marignolli. "Yuanin historiassa" kerrotaan myös Ai-sie -nimisestä miehestä (nimi on ilmeisesti kiinalainen muoto nimestä Joosua tai Joosef), joka aluksi palveli Gÿuÿk-kaanin hovissa ja oli hyvin perehtynyt länsimaisiin kieliin, lääketieteseen ja tähtitieteeseen. Kublai-kaani, Yuan-dynastian perustaja, nimittikin hänet sekä lääke- että tähtitieteellisen neuvoston johtajaksi ja myönsi hänelle lopulta Fulin prinssin (拂菻王; "Fú lǐn wáng") arvon. Teoksessa luetellaan myös hänen lapsensa kiinalaisilla nimillä "Ye-li-ah", "Lu-ko" ja "An-tun", jotka ilmeisesti ovat kiinalaisia mukaelmia kristillisistä nimistä Elias, Luukas ja Antonius.


title: Daqin

text: Ming-dynastian (1368–1644) historiateoksessa "Ming Shi" mainitaan, että dynastian perustaja keisari Hongwu lähetti "Nieh-ku-lun"-nimisen kauppiaan () takaisin kotimaahansa mukanaan kirje, jossa kerrottiin dynastian perustamisesta. On arveltu, että kyseessä olisi ollut entinen Cambalun (Pekingin) katolinen arkkipiispa Nicolaus de Bentra, joka seurasi Johannes Montecorvinolaista tässä virassa "Ming Shi" kertoo edelleen, että tämän jälkeen Kiinan ja Fulinin väliset yhteydet katkesivat ja ettei suurelta läntiseltä mereltä (Välimereltä) tämän jälkeen saapunut lähetystöjä Kiinaan ennen kuin 1500-luvulla, jolloin maahan saapui italialainen jesuiittalähetyssaarnaaja Matteo Ricci.


title: Daqin

text: Vaikka Roomaan tuotiinkin kiinalaista silkkiä ja Han-kauden kiinalaisista haudoista on löydetty roomalaista lasitavaraa, Kiinasta on löydetty vain niukasti roomalaisia rahoja. Valerie Hansen kirjoittikin vielä vuonna 2012, ettei Kiinasta ole löydetty lainkaan Rooman tasavallan eikä prinsipaatinkaan aikaisia roomalaisia rahoja, toisin sanoen ajalta ennen vuotta 284. Vuonna 2016 Warwick Ball kuitenkin mainitsi, että Xi’anista, joka sijaitsee Kiinan Han-dynastian aikaisen pääkaupungin Chang’anin paikalla, on löydetty 16 roomalaista rahaa, joista vanhimmat ovat keisari Tiberiuksen (14–37) ja uusimmat Aurelianuksen (270–275) ajalta. Varhaisimmat Kiinasta löydetty itäroomalaiset solidukset ovat keisari Theodosius II:n ajalta (408–450), ja niitä on löydetty 48 kappaletta Xinjiangista ja muualta Kiinasta. Lisäksi roomalaisia Antoninus Piuksen ja mahdollisesti myös hänen seuraajansa Marcus Aureliuksen aikaisia roomalaisia medaljonkeja on löydetty Óc Eosta Etelä-Vietnamista, joka tuolloin kuului Funanin kuningaskuntaan, kun taas nykyisen Vietnamin pohjoisosa kuului tuollin Kiinan Jiaozhin maakuntaan. Kyseessä on sama seutu, jonne roomalaiset kiinalaiten historiallisten lähteiden mukaan ensimmäiseksi saapuivat ennen kuin etenivät pidemmälle Kiinaan solmimaan diplomaattisia suhteita.


title: Daqin

text: Kiinalaisissa historiateoksissa kuvaillaan bysanttilaisia rahoja. "Jinin kirja" ja myöhempi "Wengian Tongkao" kuvailevat Intian, Parthian ja Rooman valtakunnan kanssa käytyä kauppaa, ja niissä mainitaan, että kymmenen roomalaista hopearahaa vastasi arvoltaan yhtä roomalaista kultarahaa. Todellisuudessa niiden arvosuhde vaihteli jonkin verran, mutta yleensä roomalainen "aureus" vastasi arvoltaan 25 hopeista denaaria. "Songin historia" kertoo, että bysanttilaiset rahat olivat joko hopeaa tai kultaa eikä niiden keskellä ollut reikää, mutta niihin oli merkitty hallitsijan nimi.


title: Daqin

text: "Songin historia" kuvailee myös "Daqinissa" ja "Fulinissa" voimassa olleita rikoslakeja ja käytettyjä rangaistuksia. Sen mukaan pienten ja suurten rikosten välillä tehtiin ero, ja suurista rikoksista olisi rangaistu 200 bamburuoskan iskulla. Teoksessa mainitaan myös, että kuolemanrangaistus olisi pantu täytäntöön sulkemalla tuomittu "höyhensäkkiin", joka sitten heitettiin mereen. Tässä tarkoitetaan ilmeisesti roomalais-bysanttilaista "poena cullei" -nimistä rangaistusta ("säkkirangaistusta"), jota sovellettiin isänsä tai äitinsä murhanneisiin; siinä tuomittu todella suljettiin säkkiin, toisinaan mukaan villieläimiä, minkä jälkeen säkki heitettiin jokeen tai mereen. "Songin historia" mainitsee myös, että "Fulinissa" lyötyjen rahojen väärentäminen oli lailla kielletty. Nämä "Songin historiassa" esiintyvät maininnat esiintyvät myös "Wenxian Tongkaossa".


title: Daqin

text: Kiinalaisissa historiateoksissa roomalaiset ja bysanttilaiset nimet usein translitteroitiin kiinan kieleen sellaisena miltä ne kiinalaisten mielestä kuullostivat. Toisinaan kuitenkin sukunimi korvattiin henkilön kotimaan nimellä Daqin (大秦). Esimerkiksi eräästä roomalaisesta kauppiaasta, joka vieraili Itäisen Wu-keisari Sun Quanin hovissa vuonna 226, käytettiin nimeä "Qin Lun" (秦論), missä "Qin" viittaa "Daqiniin", kun taas käytetty etunimi "Lun" mahdollisesti johtuu kreikkalaisesta nimestä Leon Han-dynastian aikana nimi "Lun" (論) äännettiin aivan toisin kuin nykyisessä mandariinikiinassa: *li̯wən / li̯uĕn tai *lwən / luən.


title: Daqin

text: Se, että roomalaisista käytettiin sukunimeä "Qin", perustuu Kiinassa yleiseen käytäntöön siitä, mitä nimiä ulkomaalaisista käytettiin. Esimerkiksi parthialaisista saatettiin käyttää nimeä "An Shiago", missä "sukunimi" "An" (安) viittasi Parthian kiinalaiseen nimeen "Anxi" (安息) ja viime kädessä Arsakidien hallitsijasukuun. Keski-Aasian sogdialaisista, varsinkin Bukharan sogdialaisista, käytettiin myös usein sukunimeä "An", esimerkiksi Li Bayou tunnettiin nimellä "An Chongzhang", kun taas Samarkandin sogdialaiista käytettiin kiinalaista sukunimeä "Kang" (康), joka viittaa Transoxianan kiinalaiseen nimeen "Kangju".


title: Daqin

text: Antoninus Piuksesta tai Marcus Aurelius Antoninuksesta käytettiin kiinalaisissa historiateoksissa nimeä "An Dun" (安敦). Sukunimi "An" on tässä sama kuin mitä edellä mainitaan parthialaisista ja sogdialaisista käytetyn.


title: Kultasieni

text: Kultasieni, aiemmin myös kultakehnäsieni; ("Phaeolepiota aurea") on itiöemältään kookas kellertävä helttasieni, jonka jalka voi olla jopa 30 cm korkea ja lakkikin lähes saman levyinen. Lakin pinnalla on helmimäistä kehnää, mutta seitikkien kladiin luettavalle kehnäsienelle ("Rozites caperata") laji ei ole läheistä sukua. Kultasienen jalka on täyteinen, lakin värinen, ja siinä on suuri ja näkyvä rengas sekä tyvipaksunnos. Heltat ovat aluksi valkoiset, mutta muuttuvat itiöpölystä ruskeiksi. Malto on vaaleaa. Haju on mieto, samoin maku. Lajia on joskus pidetty syömäkelposena, mutta se tuottaa vanhemmiten sinihappoa, eikä sitä nykyään suositella ruokasieneksi.


title: Kultasieni

text: Kultasieni on ihmisen mukanaan tuoma vieraslaji, ja sitä tavataan enimmäkseen kaupungeissa ja kulttuuripaikoilla.


title: Perejaslav-H’melnytskyi

text: Perejaslav-H’melnytskyi () on keskikokoinen kaupunki Ukrainan Kiovan alueella, rautateitse 78 kilometriä ja maanteitse 90 kilometriä maan pääkaupungista Kiovasta kaakkoon. Se on hallinnollisesti suoraan Kiovan alueen alainen kuntatason yksikkö.


title: Perejaslav-H’melnytskyi

text: Perejaslav-H’melnytskyi toimii myös ympäröivän Perejaslav-H’melnytskyin piirin hallintokeskuksena. Kaupungin väkiluvuksi arvioitiin 27 548 ja ympäröivän maaseudusta koostuvan piirin väkiluvuksi 28 096 henkeä (1.1.2017).


title: Niclas Westerholm

text: Niclas Westerholm (s. 13. elokuuta 1997 Helsinki) on suomalainen jääkiekkomaalivahti, joka pelaa SM-liigajoukkue Saimaan Pallossa lainalla NHL-joukkue Nashville Predatorsin organisaatiosta. Häntä on mm. verrattu Predatorsin seurajohdon keskuudessa pelityyliltään joukkueen maalivahti Pekka Rinteeseen.


title: Niclas Westerholm

text: Westerholm on Karhu-Kissojen kasvatti. Hän voitti seurassa kauden 2012–2013 päätteeksi C-nuorten Mestispronssia. Kaudeksi 2015–2016 Westerholm siirtyi Pohjois-Amerikkaan Virginia/Mountain Iron-Buhlin high school -joukkueeseen.


title: Niclas Westerholm

text: Kaudeksi 2016–2017 Westerholm siirtyi Saimaan Pallon A-nuoriin. Hän jakoi varsin tasaisesti joukkueen torjuntavastuun Ville Ruokosen kanssa. Westerholm puki kauden aikana myös seitsemään SM-liigaotteluun, mutta hän jäi kuitenkin ilman peliaikaa. Maaliskuussa 2017 hän teki SaiPan kanssa vuoden mittaisen SM-liigasopimuksen.


title: Niclas Westerholm

text: Westerholm lähti kauteen 2017–2018 niin ikään SaiPan kolmosmaalivahtina ja A-nuorten ykkösmaalivahtina. Jussi Markkasen loukkaantuminen avasi hänelle syyskaudella paikan seuran SM-liigakokoonpanosta. Frans Tuohimaa oli torjunut kymmenessä peräkkäisessä ottelussa, kunnes Westerholm debytoi SaiPan maalilla 24. lokakuuta 2017 vieraissa Tapparaa vastaan. Hän torjui SaiPan 4–2-tappioon päättyneessä ottelussa 41 kertaa. Jukka Piirinen valitsi Westerholmin ottelun Alumnien tähtien kolmostähdeksi. Markkasen loukkaantumiset jatkuivat kauden mittaan, joten Westerholm toimi suurimman osan kaudestaan lopulta lähinnä kakkosmaalivahtina Tuohimaalle. Hän puki 40 runkosarja- ja viiteen playoff-otteluun ja pääsi pelaamaan neljässä runkosarja- ja yhdessä playoff-ottelussa. Westerholm haki kauden aikana pelituntumaa myös kolmen ottelun verran lainalla Mestis-joukkue Heinolan Peliitoista.


title: Niclas Westerholm

text: Huhtikuussa 2018 Westerholm teki kolmivuotisen tulokassopimuksen Nashville Predatorsin kanssa. Häntä oli jonkin aikaa seurannut seuran kykyjenetsijä Janne Kekäläinen. Noin viikkoa myöhemmin SaiPa ilmoitti tehneensä Westerholmin kanssa 1+1-vuotisen jatkosopimuksen, mikä tarkoittaa hänen pelaavan joukkueessa lainalla mahdollisesti ainakin kauden 2018–2019. Westerholm lähti kauteen niin ikään SaiPan kakkosmaalivahtina Frans Tuohimaalle. Hän pelasi kauden ensimmäisen ottelunsa runkosarjan viidennellä kierroksella 22. syyskuuta 2018 Oulun Kärppiä vastaan. Westerholm torjui ottelussa liigauransa ensimmäisen nollapelin. Hän torjui SaiPan 1–0-voittoon päättyneessä ottelussa 31 kertaa. Ari Lappalainen valitsi Westerholmin ottelun Alumnien tähtien kakkostähdeksi.


title: Liisa Heinämäki

text:
Liisa Heinämäki (s. 1961) on kasvatustieteen ja yhteiskuntatieteen tohtori, opettaja ja lastentarhanopettaja. Kasvatustieteiden väitöskirjassaan (2004, Jyväskylän yliopisto) hän tutki erityispäivähoitoa kunnallisena palvelujärjestelmänä. Yhteiskuntatieteiden väitöstutkimus (2012, Itä-Suomen yliopisto) tarkasteli valtion ohjelmaohjausta kuntien sosiaali- ja terveydenhuollossa.
Heinämäki on työskennellyt kunnissa ja oppilaitoksissa, Terveyden ja hyvinvoinnin laitoksessa (THL) ja sosiaali- ja terveysministeriössä. THL:ssä (aikaisemmin Stakes) hän toimi tutkijana ja tutkimuspäällikkönä Helsingissä ja Jyväskylän toimipaikassa. Hän tutki ja kehitti erityispäivähoitoa ja varhaista tukea varhaiskasvatuksessa ja koulussa . Hän on käynnistänyt mm. viisivuotisen ParasSos -tutkimushankkeen, jossa tutkittiin kuntien sosiaali- ja terveyspalvelujen muutosta Kunta- ja palvelurakenneuudistuksessa. Hän on julkaissut useita tutkimuksia kuntien palveluista ja palveluiden muutoksista.


title: Liisa Heinämäki

text: Vuodesta 2013 alkaen Heinämäki on työskennellyt sosiaali- ja terveysministeriön esikuntayksikössä.


title: Benjamin Enroth

text: Benjamin Enroth on suomalainen laulaja.


title: Benjamin Enroth

text: Benjamin Enroth esiintyy Veijarit-yhtyeen kanssa. Enroth osallistui Iskelmäartisti-kilpailuun vuonna 2010. Hän oli Seinäjoen Tangomarkkinat -laulukilpailun finalisti vuosina 2015 ja 2016. Hän voitti Yleisön suosikki tangokuninkaaksi -äänestyksen vuonna 2016.


title: Benjamin Enroth

text: Benjamin Enrothin isä on laulaja Pepe Enroth, jonka kanssa hän on esiintynyt duona.


title: Miloven piiri

text: Miloven piiri () on hallinnollinen piiri Ukrainan Luhanskin alueella. Piiri rajoittuu pohjoisessa ja idässä Venäjään. Piirin väkiluvuksi arvioitiin 15 253 (1.1.2017), joista kaupunkilaisiksi luokiteltiin piirin hallintokeskuksen, Miloven kaupunkityyppinen taajaman (Мілове, 5 876 as., 2017) asukkaat.


title: Maltan kruununsiirtomaa

text: Maltan saaren ja sen alusmaiden kruununsiirtomaa, joka tunnettiin Maltan kruununsiirtomaana, oli Britannian kruununsiirtomaa nykypäivän Maltassa. Kruununsiirtomaa perustettiin, kun Maltan protektoraatti muutettiin Britannian kruununsiirtomaaksi vuonna 1813, Pariisin rauhansopimuksen vielä vahvistaen tämän.


title: Bilokurakynen piiri

text: Bilokurakynen piiri () on Ukrainan Luhanskin alueen pohjoisosassa sijaitseva hallinnollinen piiri. Se rajoittuu pohjoisessa Venäjään.


title: Bilokurakynen piiri

text: Piirin väkiluvuksi arvioitiin 19 135 ihmistä (1.1.2017), joista kaupunkilaisiksi luokiteltiin piirikeskuksen, Bilokuranynen (Білокуракине, 6 589 as.) ja Lozno-Oleksandrivkan (Лозно-Олександрівка, 917 as.) kaupunkityyppisten taajamien asukkaat.


title: 2535 Hämeenlinna

text: 2535 Hämeenlinna on asteroidivyöhykkeellä sijaitseva asteroidi.


title: 2535 Hämeenlinna

text:
2535 Hämeenlinna on kaksoisasteroidi ja pikkuplaneetta, joka sijaitsee asteroidien päävyöhykkeellä Marsin ja Jupiterin välissä. Sen löysi Yrjö Väisälä Turussa 17. helmikuuta vuonna 1939. Asteroidin kiertoradan isoakselin puolikas on 2,24 AU, eksentrisyys 0,08 ja inklinaatio 3,4° ekliptikan suhteen.
Asteroidi on nimetty Hämeenlinnan kaupungin mukaan.


title: Bilovodskin piiri

text: Bilovodskin piiri (, ) on Ukrainan Luhanskin alueen koillisosassa sijaitseva hallinnollinen piiri. Se rajoittuu idässä Venäjään.


title: Bilovodskin piiri

text: Piirin väkiluvuksi arvioitiin 23 746 ihmistä (2017), joista kaupunkilaisiksi luokiteltiin piirikeskuksen, Bilovodskin kaupunkityyppinen taajaman väestö (Біловодськ; 8 094 as.).


title: Trojitsken piiri

text: Trojitsken piiri (; ) on Ukrainan Luhanskin alueen luoteisosassa sijaitseva hallinnollinen piiri. Se rajoittuu pohjoisessa Venäjään.


title: Trojitsken piiri

text: Piirin väkiluvuksi arvioitiin 19 926 ihmistä (2017), joista kaupunkilaisiksi luokiteltiin piirikeskus, Trojitsken kaupunkityyppisessä taajamassa väestö (Троїцьке, 7 582).


title: ORCID

text: ORCID (Open Researcher and Contributor ID) on kansainvälinen digitaalinen tutkijatunniste. Sen tarkoitus on mahdollistaa tutkijoiden yksilöiminen. Digitaalinen pysyvä tunniste helpottaa tutkijoiden tunnistamista muun muassa tilanteissa, joissa tutkija vaihtaa nimeä (esimerkiksi avioliiton solmimisen yhteydessä) tai useilla tutkijoilla on sama nimi. ORCIDin taustalla on yhdysvaltalainen voittoatavoittelematon säätiö.


title: Blaydonin rautatieasema

text: Blaydonin rautatieasema on rautatieasema Blaydon-on-Tynen kaupungissa Tyne ja Wearin alueella. Se sijaitsee Tyne Valley Linen varrella.


title: Blaydonin rautatieasema

text: Asema avattiin 9. maaliskuuta 1835. Sitä käytti 13 466 matkustajaa kaudella 2015–2016.


title: Bariumbromaatti

text: Bariumbromaatti (Ba(BrO)) on barium- ja bromaatti-ionien muodostama epäorgaaninen ioniyhdiste. Yhdistettä voidaan käyttää muiden bromaattien valmistukseen ja korroosionestoaineena.


title: Bariumbromaatti

text: Huoneenlämpötilassa bariumbromaatti on väritöntä tai valkoista kiteistä ainetta. Kidevedettömän yhdisteen lisäksi tunnetaan myös kidevedellinen monohydraatti (Ba(BrO)·HO). Kuumennettaessa monohydraattia kidevesi poistuu noin 180–200 °C:n lämpötilassa. Voimakkaammin kuumennettaessa bariumbromaatti hajoaa bariumbromidiksi ja hapeksi. Bariumbromaatti on veteen suhteellisen niukkaliukoista ja liukoisuus kasvaa lämpötilan noustessa. Laimean rikkihappoliuoksen kanssa yhdiste reagoi muodostaen bromihappoa ja bariumsulfaattia.


title: Bariumbromaatti

text: Bariumbromaattia voidaan valmistaa bariumhydroksidin ja bromin välisellä reaktiolla tai saostamalla bariumsuolojen liuoksesta bromaattiliuoksilla. Bariumbromaattia käytetään pääasiassa muiden bromaattisuolojen valmistukseen ja lisäksi sillä on vähäistä käyttöä korroosionestoaineena.


title: Puistosyreeni

text: Puistosyreeni ("Syringa" × "henryi") on unkarinsyreenin ("Syringa josikaea") ja villasyreenin ("Syringa villosa") välinen risteymä. Sitä käytetään pensasmaisena koristekasvina ja siitä on myynnissä useita erilaisia lajikkeita.


title: Puistosyreeni

text: Puistosyreeni kasvaa noin 2–4 metriä korkeaksi, leveäksi ja tuuheakasvuiseksi pensaaksi. Oksat ovat pystyjä. Lehdet leveän soikeat, tyvi suippo, lehtilapa 8–18 cm, vastakkain.


title: Puistosyreeni

text: Kukinto harsu, leveä kartiohuiskilo, yksittäisen kukan kukan torvi suppilomainen, teriön liuskat, joita on 4, avautuvat sivulle. Puistosyreenin kukkien väri vaihtelee, lajikkeesta riippuen, valkoisesta - violettiin. Kukkii edellisen vuoden versoilla kesä-heinäkuussa. Se on nopeakasvuinen ja pitkäikäinen ei juurikaan leviä istutuspaikaltaan, mutta viihtyy pitkään suotuisissa oloissa ja levittäytyy kasvullisesti suureksi pensaikoksi. Hedelmä on kota.


title: Puistosyreeni

text: Puistosyreeni on kotoisin Unkarista. Sitä on tavattu Suomen luonnosta sieltä täältä Helsingistä Rovaniemelle.


title: Putran moskeija

text: Putran moskeija () on Malesian hallinnollisen pääkaupungin Putrajayan päämoskeija. Se rakennettiin vuosina 1997–1999. Moskeija sijaitsee Putrajayan tekojärven äärellä lähellä Perdana Putraa, pääministerin johtaman toimistorakennuksen ja useiden muiden hallintorakennusten kokonaisuutta. Rakennus on nimetty Malesian ensimmäisen pääministerin, Tunku Abdul Rahman Putra Al Hajin mukaan.


title: Putran moskeija

text: Kupoliltaan vaaleanpunainen Putran moskeija on rakennettu pääosin punertavasta graniitista. Ovissa, ikkunoissa ja paneeleissa on käytetty tummasävyistä puuta. Malesialaisen moskeija-arkkitehtuurin luokittelussa moskeija voidaan lukea ulkomaalaisvaikutteisen postmodernin revivalismin tyylisuuntaan.


title: Putran moskeija

text: Päätyyliltään rakennus muistuttaa safavidien dynastian ajan persialaisen islamilaisen arkkitehtuurin muotokieltä. Tätä on täydennetty vaikutteilla useista muista maista. Bagdadin Sheikki Omanin moskeijan mallin mukainen minareetti kohoaa 116 metrin korkeuteen. Moskeijan pääportti on koristeltu persialaisten porttien tapaan. Pohjakerroksen seinät muistuttavat Marokon Casablancassa sijaitsevan Kuningas Hassanin moskeijan seiniä.


title: Putran moskeija

text: Rakennuksessa on kolme toiminnallista osaa: rukoussali, piha (Sahn) ja erilaisten oppimisen ja muiden toimintojen tilat. Elegantin pelkistetyn rukoussalin 36 metriä leveää kupolikattoa kannattelee 12 pilaria. Monin vesiaihein koristettu piha-alue mahdollistaa rukoilemisen. Oppimis- ja oheistiloihin kuuluvat muun muassa VIP-tilat, koraanin käsikirjoitusten museo, kirjasto, ruokala, auditorio, näyttelysali ja seminaarihuone. Moskeijan yhteydessä toimii myös hautauspalvelu.


title: Putran moskeija

text: Moskeijaan sopii yhteensä 15 000 rukoilijaa, joista 10 000 sisälle rakennukseen ja 5 000 piha-alueelle. Sisätilat (pohjakerros) on mitoitettu 8 000 miespuoliselle rukoilijalle ja 2. kerrokseen sopii 2 000 naispuolista rukoilijaa.


title: Hietakaunokki

text: Hietakaunokki eli reininkaunokki ("Centaurea stoebe") on asterikasvien (Asteraceae) heimoon, kaunokkien ("Centaurea") sukuun kuuluva kasvilaji. Se on kaksivuotinen ja muistuttaa paljolti ketokaunokkia ("Centaurea scabiosa"), josta hietakaunokin erottaa mykeröiden koon, kukkien värin ja kehtosuomujen värin perusteella.


title: Hietakaunokki

text: Hietakaunokki kasvaa noin metrinkorkuiseksi ja sen varsi on runsashaarainen. Hietakaunokin lehdet ovat muodoltaan pariosaiset, syvään hyvin kapeiksi liuskoiksi liuskoittuneet. Hietakaunokin kukinto on monesta mykeröstä koostuva mykeröstö, jossa yksittäiset mykeröt ovat noin 2 cm leveitä. Mykeröiden kukat ovat väriltään aniliininpunaisia tai violetinpunaisia ja laitakukat ovat neuvottomia sekä kehräkukkia suurempia. Kehtosuomut ovat vaaleanruskeita, viisisuonisia ja niiden kärjissä on tummanruskea karvareunus. Hietakaunokin hedelmä on vaaleanruskea ja haivenellinen.


title: Hietakaunokki

text: Hietakaunokki kasvaa hiekkaisella maaperällä sekä joutomailla ja on kotoisin Keski-Euroopasta. Suomessa hietakaunokkia on tavattu vain muutaman kerran yli 50 vuotta sitten ja Ruotsissa lajia tavataan harvinaisena Skånessa, Gotlannissa ja Öölannissa. Ruotsissa hietakaunokki on tavattu ensimmäisen kerran vuonna 1909 Skånessa.


title: Luoti sydämessä

text: Luoti sydämessä on Matti Kassilan käsikirjoittama ja ohjaama 55-minuuttinen televisioelokuva vuodelta 1964. Tositapahtumiin perustuva draama kertoo pienoiskiväärin luodin sydämeensä saaneen yhdeksänvuotiaan Markku-pojan selviytymisestä monimutkaiseksi käyvässä hoitoketjussa aikana, jolloin terveydenhoito Suomessa oli nykyistä heikompaa.


title: Luoti sydämessä

text: Vanhempi naapurin poika leikkii pienoiskiväärillään ampumalla hirsisen ulkorakennuksen seinään, mutta yksi luodeista lentää läpi seinien rakennuksen toisella puolella leikkivän Markun rintaan. Apuun haetaan kunnanlääkäri, joka lähettää Markun isänsä ja naapurin miehen kanssa Kuopion keskussairaalaan. Markkua tutkitaan ja hoidetaan ensin Kuopiossa, sitten Helsingissä, mutta leikkaukseen ei katsota olevan aihetta. Kuukausien päästä avun koteloituneen luodin poistamiseksi Markku saa Tukholman Karoliinisesta instituutista, sielläkin vasta toisella yrittämällä. Tukholmaan hoitoon pääsy on hyväntahtoisten ihmisten avun varassa, ja myös Markun perhe joutuu myymään karjansa ja maitaan kustannusten kattamiseksi. Lopulta Ruotsissa leikkaukset tehnyt kirurgi luopuu palkkiostaan, ja Markun tapauksesta tulee pieni mediatapahtuma sekä Suomessa että Ruotsissa.


title: Luoti sydämessä

text: Elokuva sai aiheensa vuonna 1957 Lapinlahden Nerkoon kylässä sattuneesta tapauksesta. Elokuva tuotettiin näyttelijälakon 1963–1965 aikana. Siksi valtaosa esiintyjistä on amatöörejä, mikä lisää elokuvan dokumentaarista sävyä. Tarinan kertojana toimii ohjaaja Kassila.


title: Luoti sydämessä

text: "Luoti sydämessä" sai ensiesityksensä Suomen televisiossa itsenäisyyspäivänä 1964. Se on esitetty uudelleen Yle Teemalla 2008 ja 2014 sekä Yle TV1 -kanavalla 2017.


title: Opinsaunan kiuas

text: Opinsaunan kiuas on muistomerkki Jyväskylän Iso-Haapasaaressa. Muistomerkin ovat pystyttäneet Jyväskylän seminaarin opiskelijat vuosina 1867-1937.


title: Margit Mattsson

text: Margit Mattsson (myöh. Valkama, s. 1930 Suoniemi) on suomalainen missifinalisti.


title: Margit Mattsson

text: Hän oli kolmilapsisen perheen keskimmäinen lapsi. Hän oli vasta 16-vuotias osallistuessaan virallisiin ja valtakunnallisiin kauneuskilpailuihin.


title: Margit Mattsson

text: Hän saavutti Maakunnan kaunotar, Miss Pirkka-Häme virallisen arvonimen, huhtikuussa 1947 Tampereella.


title: Margit Mattsson

text: Ohjelma Oy kutsui hänet Helsingissä toukokuussa 1947 järjestettävään Kevään Kuningatar -kauneuskilpailuun, mutta siitä hän kieltäytyi.


title: Margit Mattsson

text: Ohjelma Oy kutsui hänet vielä syyskuussa järjestettäviin Valtakunnan kaunotar, Miss Suomi 1947 virallisiin valtakunnallisiin kauneuskilpailuihin Helsingin messuhalliin. Siellä hänet valittiin 21.9.1947 Miss Suomen 1. perintöprinsessaksi Valtakunnan Ihannetyttö tittelillä. Samoissa kilpailuissa hän nappasi vielä yhden voiton saaden Valtakunnan Elokuvatyttö 1947 tittelin.


title: Margit Mattsson

text: Hän osallistui vielä Miss Pyynikki 1949 kilpailuun, jossa hänet valittiin yleisöäänillä Ihannetytöksi. Tämän kisan jälkeen hän jätti kauneuskilpailut.


title: Margit Mattsson

text: Hän työskenteli Siuronkosken konttorissa konttoristina, jossa hänen isänsä oli toimitusjohtajana. Hän avioitui ja sai 3 poikaa. Ensimmäinen poika syntyi 1950, toinen 1954 ja kolmas 1959.


title: HC 07 Detva

text: HC 07 Detva on slovakialainen jääkiekkoseura, joka pelaa Slovakian pääsarjassa Tipsport Ligassa.


Jyväskylän yliopiston kasvitieteellinen puutarha käsittää Seminaarinmäen, Mattilanniemen ja Ylistönrinteen kampusten viheralueet ja sen pinta-ala on 36 hehtaaria.


title: Jyväskylän yliopiston kasvitieteellinen puutarha

text: Jyväskylän seminaari sai uudet, Seminaarinmäelle sijoittuvat rakennukset 1880 -luvulla. Samassa yhteydessä alueelle sijoitettiin L. A. Jernströmin suunnittelema puutarha, joka valmistui 1883. Varsinainen puutarhaopetus aloitettiin 1898. Opetuksen lisäksi puutarhalla järjestettiin kesäisin noin kaksi viikkoa kestäviä puutarhakursseja seminaarin opiskelijoille.


text: Varsinainen kasvitieteellinen puutarha Seminaarinmäelle perustettiin 1990. Sen tehtävä oli palvella biologian alojen tutkimusta ja opetusta. Kasvitieteelliseen puutarhan kasvikokoelma käsittää noin 570 lajia.


text: Nykyisin kasvitieteellinen puutarha on Jyväskylän museon kasvitieteellisen osaston yksikkö.


title: The Addams Family (videopeli)

text: The Addams Family on Ocean Softwaren kehittämä, vuonna 1992 julkaistu tasohyppely, joka perustuu samannimiseen vuonna 1991 julkaistuun elokuvaan. Peli julkaistiin Sega Megadrive/Genesisille, SNES:ille, Amiga 500:lle ja Atari ST:lle.


title: The Addams Family (videopeli)

text: Ocean julkaisi pelistä myös useita muita eri versioita, joita julkaistiin muun muassa Nintendo Game Boylle, Amstrad CPC:lle, NES:lle, Commodore 64:lle ja ZX Spectrum alustoille. Pelit poikkesivat alkuperäisestä versiosta pelattavuudeltaan ja pelin ratasuunnittelultaan.


title: The Addams Family (videopeli)

text: Addamsin perheen lakimies on kaapannut Addamsien kartanon ja vanginnut Mortician, Wednesdayn, Puggsleyn, Festerin sekä isöäiti Addamsin sijoittaen heidät eri puolille kartanoa, jotka Gomez Addamsin täytyy pelastaa.


title: Markivkan piiri

text:
Markivkan piiri (; ) on aluehallinnollinen piiri Ukrainan Luhanskin alueen pohjoisosassa. Piiri rajoittuu pohjoisessa Venäjän Voronežin alueeseen.
Piirin väkiluvuksi arvioitiin 14 980 henkeä (1.1.2017). Heistä kaupunkilaisiksi luokiteltiin piirikeskus, Markivkan kaupunkityyppinen taajaman väestö (Марківка, 5 974 as.).


title: Caproni Ca.310

text:
Caproni Ca.310 "Libeccio" (suom. "Lounaistuuli") on Italiassa 1930-luvun lopulla kehitetty, kolmipaikkainen tiedustelukone sekä kevyt pommituskone. Se on alatasoinen ja kaksimoottorinen. Prototyypin koelento tapahtui huhtikuussa 1937 ja 16 konetyypin edustajaa vietiin Espanjan sisällissotaan generalissimus Francon joukoille kehitystyötä varten. Sen pääkäyttäjä oli Regia Aeronautica. Konetyyppiä kaupattiin Unkariin, Kroatiaan ja Peruun. Norjan Kuninkaallisille ilmavoimille sitä saapui 4 koneyksilöä.
Kyseiset koneyksilöt toimivat Solan lentotukikohdasta käsin. Unkariin toimitetut 36 konetta, joista palautui 33 kappaletta, olivat kuitenkin osoittautuneet suoritusarvoiltaan ala-arvoisina. Syynä oli se, että nämä jäivät kauas luvatusta suorityskyvystä. Koneet palautettiin Italiaan, joka korvasi näillä omat Breda Ba.65-tyypin koneensa.


title: Caproni Ca.310

text: Caproni Ca.310 Libecciosta tehtiin kaksi kehitysversiota, nimittäin Ca.311 ja Ca.313. Näiden moottoritehot sekä muut suoritusarvot olivat Ca.310-tyyppiä paremmat. Norja oli tilannut tyyppiä Ca.313, mutta Natsi-Saksan salamasota esti tilausten toteutumisen. Tyyppiä tilasi Ruotsin ilmavoimat suurin luvuin, sekä eri variantteina. Perusversio oli tunnukseltaan "B 16".


title: Caproni Ca.310

text: Moottorit olivat Piaggion valmistamat P.VII C35 tähtimoottorit, teholtaan 470 hevosvoimaa (351 kW). Kantama oli 1 690 km (1 200 km maksimikuormalla) ja huippunopeus 365 km/h. Aseistus käsitti puolustusaseina olevat 3x 7,7 mm kk:t, joista kaksi siivissä, kiinteästi asennetuina ja eteenpäin ampuvina sekä yksi ylätornissa liikuteltavana oleva. Enin pommikuorma oli 400 kg. Myöhemmät muunnokset kykenivät tätä jonkin verran suurempaan pommilastiin. Konetyypin käytännöllinen lakikorkeus oli 7 000 m.


title: Juan’ya Green

text: Juan’ya Green (s. 8. helmikuuta 1992 Philadelphia, Pennsylvania) on yhdysvaltalainen koripalloilija, pelipaikaltaan pelintekijä. Kertaalleen yliopistokonferenssinsa parhaaksi pelaajaksi valittu Green on pelannut urallaan yliopistosarjan lisäksi Kreikan ja Suomen pääsarjoissa.


title: Juan’ya Green

text: Green pelasi yliopistokoripalloa merkittävässä roolissa Niagaran ja Hofstran joukkueissa vuosina 2011–2013 ja 2014–2016. Viimeisellä yliopistokaudellaan hänet valittiin CAA-konferenssin vuoden pelaajaksi. Häntä ei varattu NBA:han , ja heinäkuussa 2016 hän siirtyi ammattilaiseksi Eurooppaan, Kreikan pääsarjajoukkue Kymisiin, jossa pelasi vain hetken.


title: Juan’ya Green

text: Heinäkuussa 2017 Green siirtyi Suomen pääsarjaan Tampereen Pyrintöön.


title: Juan’ya Green

text: Kesällä 2018 Green siirtyi Unkarin pääsarjaan Kecskeméti TE:hen.


title: Juan’ya Green

text: Pyrinnön valmentaja Sami Toiviainen kuvaili Greeniä heinäkuussa 2017 luontaiseksi pelintekijäksi, joka korintekemisen lisäksi kykenee hyvin löytämään vapaita pelaajia ja toteuttamaan pick’n roll -tilanteita.


title: Tuote (albumi)

text: Tuote on Yhteiskunnan Mutanttien toinen studioalbumi, joka julkaistiin 29. syyskuuta 2017.


title: Tuote (albumi)

text: Ensimmäinen single ”Se parempi joutsenlaulu” julkaistiin 19. kesäkuuta 2017. Albumin kansikuvan on toteuttanut Samu Peltola.


title: Tuote (albumi)

text: Imperiumin Janne Rintala antoi albumille arvosanaksi 8.5/10. Hän kuvaili yhtyettä linjattomaksi, riitasointuiseksi, svengaavaksi ja eritoten kieroksi, joka kappaleiden sillisalaattimaisuudesta huolimatta kykenee pitämään kappaleidensa rungot selkeinä, ja totesi sen pitävän niin sävellykset kuin sanoituksetkin kasassa. Erityisesti kehua keräsi laulaja Teron laaja raivokkaan ja pehmeän sävelen hallinta.


title: Erikoislähettiläs (arvonimi)

text: Erikoislähettiläs () on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .


title: Erikoislähettiläs (arvonimi)

text: Arvonimi otettiin käyttöön vuonna 2017 muuttamalla aikaisemmin käytössä ollut arvonimi "erikoislähettiläs ja täysivaltainen ministeri" muotoon "erikoislähettiläs".


title: Organ

text: Organ oli vuosina 1981–1982 sekä jälleen vuodesta 2007 toiminut suomalainen synthpop-musiikkia esittänyt yhtye. Yhtye itse kutsui esittämäänsä musiikkia termillä "futu".


title: Organ

text: Yhtyeen ensimmäisen kokoonpanon muodostivat Mikko Saarela sekä Argon-yhtyeen Seppo Parkkinen ja Pekka Tolonen. Organin soitinarsenaaliin kuului muun muassa Pekka Tolosen rakentama analoginen rumpukone ”Zyrgo”. Kokoonpano levytti singlen "Kärpästen juhlat", joka julkaistiin kesäkuussa 1981 Saarelan soolosinglenä. Marraskuussa 1981 yhtyeeltä julkaistiin nimellä Mikko Saarela & Organ single "Kundi meikkaa". Tässä kokoonpanossa oli mukana myös progressivisen musiikkityylin basisti Tapani Lahtinen. Helmikuussa 1982 yhtyeeltä julkaistiin albumi "Nekrofiilis." Albumin kappaleita työstettiin Helsingin yliopiston elektronisen musiikin studiossa"." Levyllä on oodi 1940-luvun Suomi-filmien valovoimaisimmalle tähdelle Regina Linnanheimolle, ja Saarelan yhteiskunnallisesti kantaa ottavissa sanoituksissa käsiteltiin koe-eläimiä, kehitysapua ja sodanvastaisia teemoja. Myös Parkkinen sanoitti biisejä. Organin ura jäi lyhytaikaiseksi futuinnostuksen laannuttua ja yhtyeen viimeiseksi julkaisuksi jäi marraskuussa 1982 julkaistu single "Suajele mua vähän jostakin päin".


title: Organ

text: Yhtye esiintyi pitkän hiljaiselon jälkeen comeback-keikalla vuoden 2007 marraskuussa Avanto-festivaalilla Helsingissä.


title: Organ

text: Vuonna 2008 yhtye esiintyi tammikuussa Tavastia-klubilla Saarelan 50-vuotissyntymäpäivillä sekä toukokuussa Club Denaro -klubilla.


title: Organ

text: Yhtye esiintyi elokuussa 2009 Flow-festivaaleilla Helsingissä.


title: Asiatyyli

text: Asiatyyli on etenkin asiateksteissä käytettävä kielenkäytön ilmaisutapa, jonka tavoitteena on tiedon välittäminen tehokkaasti, tarkoituksenmukaisesti ja yksiselitteisesti. Asiatyylin käyttötarkoituksia ovat esimerkiksi tiedottaminen, vaikuttaminen, toiminnan ohjaaminen tai tiedon esilletuonti. Asiatyyliä käytettäessä ei pyritä vetoamaan tunteeseen vaan argumentit pohjaavat järkeen, loogisuuteen tai todellisuuden kuvaamiseen ja erittelyyn. Asiatyyliä käytettäessä vältettäviä kielenkäytön tapoja ovat esimerkiksi puhekielisyydet, vahvasti konnotatiiviset sanat, epäläpinäkyvät ilmaukset ja harvinaiset vierassanat.


title: Hervannan uimahalli

text: Hervannan uimahalli on Tampereen Hervannassa sijaitseva uimahalli. Kallioon louhittu halli sijaitsee 30 metriä maanpinnan alapuolella, ja se valmistui vuonna 1978. Uimahallissa on kuusiratainen 25 metrin allas, lastenallas, kuntosali sekä sauna-, pesu- ja pukutilat.


title: Hervannan uimahalli

text: Hervannan uimahalli on nykyisin Tampereen uimahalleista kävijämäärältään pienin. Tampereen uintikeskus eli Kalevan uimahalli saa vuosittain noin 400 000 kävijää, Pyynikin ja Tesoman uimahallit kumpikin noin 130 000 ja Hervanta noin 70 000. Harjoituspaikkana Hervannan uimahallia ovat käyttäneet ainakin uimaseurat TaTU Tampere ja Uinti Tampere.


title: Hervannan uimahalli

text: Vuonna 1978 avatun Hervannan uimahallin on suunnitellut arkkitehti Arjo Harmes. Hallin painehiekkasuodatuksella toimiva vesijärjestelmä on uusittu vuonna 2006. Kesäkuussa 2011 hallissa sattui suuri vesivahinko, kun ilmeisesti ukkosen aiheuttama sähkövika valutti altaiden vettä alapuolisiin laitteistotiloihin.


title: Hervannan uimahalli

text: Hervannan uimahallissa järjestetään vuosittain joulun alla uintitilaisuus kynttilöiden valossa. Vuoden 2015 kynttiläuinnin teemana oli Jean Sibeliuksen 150-vuotisjuhla, ja hallissa soitti Tampere Filharmonian puupuhallintrio.


title: Hervannan uimahalli

text: Maanantai-iltaisin Hervannan uimahalli on varattu vain naisille.


title: Rauhankatu

text: Rauhankatu on nimenä ainakin seuraavilla kaduilla:


title: Bila Tserkvan piiri

text: Bila Tserkvan piiri () on yksi Ukrainan Kiovan alueen hallinnollisista piireistä. Se sijaitsee linnuntietä noin 50–110 kilometriä Kiovasta etelälounaaseen. Piirin sisään jää sen hallintokaupunki Bila Tserkva (207 745 as., 2017), joka ei kuitenkaan ole osa piiriä.


title: Bila Tserkvan piiri

text: Bila Tserkvan piirin väkiluvuksi arvioitiin 49 867 henkeä (1.1.2017) Kaupunkilaisiksi väestöstä katsottiin Uzynin kaupungin (Узин, 12 201 as.) ja Terezynen kaupunkityyppisen taajaman väestö (Терезине, 1 683 as.).


title: Cronartium pini

text: Cronartium pini on ruostesieniin kuuluva sienilaji. Yhdessä pioninkarvaruosteen ("Cronartium flaccidum") kanssa se aiheuttaa männyissä tervasrosoa.


title: Laura Groeseneken

text: Laura Groeseneken (s. 30. huhtikuuta 1990), tunnettu myös taitelijanimellään Sennek, on belgialainen laulaja ja lauluntekijä. Hän edusti Belgiaa vuoden 2018 Eurovision laulukilpailussa Lissabonissa. Hänen edustuskappaleensa on nimeltään "A Matter of Time".


title: Laura Groeseneken

text: Groeseneken on toiminut kosketinsoittajana belgialaiselle muusikolle, Ozark Henrylle Rock Werchter-musiikkifestivaaleilla. Hän työskentelee IKEA:ssa visuaalisena vähittäiskauppiaana sekä lauluopettajana omassa kotikaupungissaan. Groeseneken on kirjoittanut musiikkia belgialaiselle bändille nimeltä Hooverphonic, yhdessä Alex Callierin kanssa.


title: Viljo Kämäräinen

text: Viljo Johan Kämäräinen (30. toukokuuta 1892 – 5. syyskuuta 1945) oli suomalainen kestävyysjuoksija, joka juoksi 25 000 metrin maailmanennätyksen vuonna 1915. Sulkavalta kotoisin ollut Kämäräinen edusti aluksi Viipurin Reipasta, kunnes muutti Helsinkiin 1913, edustaen sen jälkeen Helsingin Kisa-Veikkoja ja vuodesta 1915 lähtien Helsingin Jyryä. Varsinaiselta ammatiltaan hän oli kirjaltaja.


title: Viljo Kämäräinen

text: Vuonna 1912 Kämäräinen saavutti SM-pronssia 10 000 metrin (5×2 000m) viestinjuoksussa Viipurin Reippaan joukkueessa ja samana vuonna hän kuului myös seuran joukkueeseen, joka voitti Pietarissa St. Petersburger Amaterur-Sportvereinin järjestämän maastojuoksun joukkuekilpailun. Kesäkuussa 1913 Kämäräinen voitti Riiassa järjestetyn 5 000 metrin kilpailun ja osallistui myöhemmin syksyllä Suomen edustajana Kööpenhaminassa järjestettylle kansainväliselle maratonille. Vuoden 1915 maastojuoksun SM-kilpailuissa Kämäräinen sijoittui kolmanneksi ja voitti joukkuekilpailun Helsingin Jyryn joukkueessa yhdessä Tiivo Lahman ja A. Böökin kanssa.


title: Viljo Kämäräinen

text: Vuonna 1915 Kämäräinen juoksi tuolloin yleisen 25 000 metrin maailmanennätyksen, joka oli ensimmäinen Kansainvälisen yleisurheiluliiton IAAF:n perustamisen jälkeen noteerattu 25 000 metrin maailmanennätys. Hän juoksi 31. heinäkuuta Helsingissä Eläintarhan kentällä ajan 1.27.11,1 alittaen Iso-Britannian George Crosslandin vuonna 1894 juokseman epävirallisen amatöörien ME-tuloksen 10,9 sekunnilla. Ennätys kesti ainoastaan puolitoista kuukautta, kunnes Tatu Kolehmainen alitti sen 37,5 sekunnilla Viipurissa 12. syyskuuta. Kämäräinen sijoittui kilpailussa toiseksi, mutta hävisi Kolehmaiselle lähes puolitoista minuuttia. 26. syyskuuta 1915 Kämäräinen sijoittui kolmanneksi Oulunkylän raviradalla järjestetyssä kahden tunnin juoksussa, jonka yhteydessä Albin Stenroos teki uuden 30 000 metrin maailmanennätyksen.


Yleisurheilun alle 23-vuotiaiden Euroopan-mestaruuskilpailut 1999 olivat toiset alle 23-vuotiaiden EM-kilpailut. Ne järjestettiin Ullevin stadonilla Göteborgissa, Ruotsissa 29. heinäkuuta – 1. elokuuta 1999.


title: Yleisurheilun alle 23-vuotiaiden Euroopan-mestaruuskilpailut 1999

text: Kilpailuihin osallistui 726 urheilijaa 42 eri maasta.


title: Shogun: Total War

text:
Shogun: Total War on Creative Assemblyn kehittämä strategiapeli, joka on julkaistu vuonna .
Peli on "Total War" -pelisarjan ensimmäinen osa. Pelin on julkaissut Electronic Arts Windowsille.


title: Shogun: Total War

text: Pelaaja on daimyō, joka taistelee päästäkseen shōguniksi ja Japanin valtiaaksi.


title: Shogun: Total War

text: Peli yhdistää vuoropohjaista ja reaaliaikaista strategiaa joukkojen komentamiseen taistelussa ja hallittujen alueiden kehittämiseen.


title: Shogun: Total War

text: Pelille on julkaistu lisäosa "".


title: Shogun: Total War

text: Pelillä on 84/100 pistettä Metacritic-kerääjäsivustolla.


title: Shogun: Total War

text: Pelin "Warlord Edition", joka yhdistää "Mongol Invasion" lisäosan varsinaiseen peliin, on saanut hieman korkeammat pisteet 87/100.


title: Shogun: Total War

text: Peli on voittanut BAFTA Interactive Entertainment Awards -palkinnon musiikistaan.


title: Bohuslav

text: Bohuslav () on kaupunki ja piirikeskus Ukrainan Kiovan alueen Bohuslavin piirissä, linnuntietä noin 104 kilometriä ja maanteitse 126 kilometriä maan pääkaupungista Kiovasta etelään. Vuonna 2017 kaupungin väkiluvuksi arvioitiin 16 516 ja koko piirin 34 431 henkeä.


title: West (sukunimi)

text: West on muun muassa seuraavien henkilöiden sukunimi:


title: West

text: West (englantia, saksaa, suomeksi ’länsi’) voi tarkoittaa seuraavia:


title: Jahotyn

text: Jahotyn () on kaupunki ja piirikeskus Ukrainan Kiovan alueen Jahotynin piirissä, rautateitse 101 kilometriä ja maanteitse 125 kilometriä maan pääkaupungista Kiovasta itäkaakkoon. Vuonna 2017 kaupungissa arvioitiin asuvan 19 817 ja koko piirissä 32 665 henkeä.


title: Jahotyn

text: Kaupungin eteläpuolelta kulkee rautatie (Jahotynin rautatieasema) ja eurooppatie (kansallisesti valtatie M03).


title: Myronivka

text: Myronivka () on kaupunki ja piirikeskus Ukrainan Kiovan alueen Myronivkan piirissä, maanteitse 102 ja rautateitse 150 kilometriä maan pääkaupungista Kiovasta eteläkaakkoon.


title: Myronivka

text: Vuonna 2017 kaupungin väkiluvuksi arvioitiin 11 635 ja koko piirin väkiluvuksi 34 165 henkeä.


title: Greenfield

text: Greenfield voi tarkoittaa:


title: Henadz Tumilovitš

text: Henadz Anatolevitš Tumilovitš (, łacinkaksi "Hienadź Anatolievič Tumiłovič" (), , s. 3. syyskuuta 1971 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen entinen jalkapalloilija ja nykyinen jalkapallovalmentaja. Hän edustaa Venäjän jalkapalloliigassa pelaavaa FK Tosnon joukkuetta ja on pelipaikaltaan entinen maalivahti ja nykyinen päävalmentaja.


title: Max Greenfield

text: Max Greenfield (s. 4. syyskuuta 1980 Dobbs Ferry, New York, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa "Kolme miestä ja tyttö","Veronica Mars" ja "Ruma Betty". Hän näytteli myös "American Horror Story"-sarjan viidennellä tuotantokaudella.


title: Pohjois-Irlannin kansalliskokous

text: Pohjois-Irlannin kansalliskokous () on Pohjois-Irlannin itsehallintoelin. Se perustettiin vuonna 1998 pitkäperjantain sopimuksen allekirjoittamisen jälkeen. Kansalliskokouksessa on 90 (aiemmin 108) jäsentä, joista käytetään nimitystä "Member of the Legislative Assembly" (MLA). Pohjois-Irlannissa on 18 vaalipiiriä, joista kaikista valitaan kansalliskokoukseen viisi edustajaa siirtoäänivaalitapaa käyttäen.


title: Vital Kutuzau

text: Vital Uladzimiravitš Kutuzau (, łacinkaksi "Vitaĺ Uładzimiravič Kutuzaŭ" (), , s. 20. maaliskuuta 1980 Pinsk, Valko-Venäjän SNT, Neuvostoliitto, nykyinen Valko-Venäjä) on entinen valkovenäläinen jalkapalloilija. Hän edustaa Serie B:ssa pelaavaa AS Barin joukkuetta ja on pelipaikaltaan hyökkääjä.


title: Sasha Clements

text: Sasha Nicole Clements (s. 14. maaliskuuta 1990 Toronto, Ontario, Kanada) on kanadalainen televisio- ja elokuvanäyttelijä. Hänen tunnetuin roolinsa on televisiosarjassa "Lost Girl".


title: Hirsilä

text: Hirsilä on kylä ja taajama, joka sijaitsee Orivedellä. Sieltä on n. 10 kilometriä Oriveden keskustaan. Hirsilässä toimii koulu jossa on n. 40 oppilasta. Hirsilän rautatieasema lakkautettiin vuonna 1990.


title: Arturo Dominici

text: Arturo Dominici (2. tammikuuta 1916 Palermo – 7. syyskuuta 1992 Rooma) oli italialainen näyttelijä.


title: Arturo Dominici

text: Vieraita kieliä Palermon yliopistossa lukenut Dominici jätti opinnot kesken ja antautui näyttelijänuralle. Hänen ensimmäinen elokuvansa oli Sisiliassa kuvattu "Il principe ribelle" vuonna 1947. Sen jälkeen Dominici muutti Roomaan, jossa hänestä pian tuli yksi italialaisen elokuvan käytetyimmistä luonnenäyttelijöistä. Dominici esiintyi varsinkin seikkailu-, merirosvo- ja peplumelokuvissa, poliisielokuvissa ja italowesterneissä. Hän työskenteli myös ääninäyttelijänä ja toisinaan televisiossa. Lännenelokuvissa Dominici käytti taiteilijanimeä "Arthur Kent".


title: Aulis E. Hämäläinen

text: Aulis Edvin Hämäläinen (12. elokuuta 1909 Luhanka – 6. tammikuuta 1991) oli suomalainen funkkistyylisiä rakennuksia 1930- ja 1940-luvuilla suunnitellut arkkitehti.


title: Aulis E. Hämäläinen

text: Aulis Hämäläisen isä oli everstiluutnantti Edvin Hämäläinen. Hämäläinen työskenteli aluksi Väinö Vähäkallion arkkitehtitoimistossa. Hän oli Suomen Matkailijayhdistyksen arkkitehtina vuosina 1936–1945, valtiovarainministeriön korvausasiainosaston toimistopäällikkönä 1945–1946 ja osastopäällikkönä 1946–1947 sekä Helsingin kaupungin yliarkkitehtina 1953–1954. Myöhemmin hänellä oli jonkin aikaa oma arkkitehtitoimisto, minkä jälkeen hän siirtyi Niilo Kokon arkkitehtitoimistoon.


title: Balbaridae

text: Balbaridae on sukupuuttoon kuollut harvaetuhampaisten lahkoon kuuluva pussieläinheimo. Ne ilmestyivät myöhäisellä oligoseenilla ja hävisivät keskisellä-myöhäisellä mioseenilla. Heimo eli nykyisessä Australiassa.


title: Morris L. West

text: Morris Langlo West (26. huhtikuuta 1916 St Kilda, Victoria, Australia – 9. lokakuuta 1999 Clareville, Sydney, Australia) oli australialainen kirjailija.


title: Morris L. West

text: West oli myyntimiehen poika. Suuressa katolisessa perheessä oli taloudellisia vaikeuksia, ja West meni isovanhempiensa kasvatettavaksi. Koulun päätyttyä hän aloitti 1934 työt opettajana ja opiskeli samalla Tasmanian yliopistossa. Opiskeluaikana hän erosi Christian Brothers Orderista, johon hän oli kouluaikana liittynyt. Syynä olivat sen selibaattivaatimus ja katolinen politiikka.


title: Morris L. West

text: Toisen maailmansodan aikana West oli armeijan palveluksessa. Hän avioitui sodan aikana Biddy Harveyn kanssa, ja he saivat kaksi lasta.


title: Morris L. West

text: Westin asemapaikaksi määrättiin Gladesville Uudessa-Etelä-Walesissa 1944, jolloin hän oli jo saanut valmiiksi ensimmäisen romaaninsa "Moon in My Pocket". Teos ilmestyi seuraava vuonna. Kansainvälinen menestys sai odottaa kuitenkin kymmenen vuotta. Tuona aikana tuli ero ensimmäisestä puolisosta ja uusi suhde sihteeriin Joyce Lawfordiin. Katolinen kirkko ei suostunut avioliiton mitätöintiin, mikä sai Westin kirjoittamaan kirjan "Scandal in the Assembly" (1970), jossa hän käsittelee aihetta. Kirjasta tuli menestys eri puolilla maalimaa. Sen jälkeen hän keskittyi kirjalliselle uralle.


title: Morris L. West

text: West asui myöhemmin ulkomailla mutta pysyi kuitenkin uskollisena Australialle. Hän kuoli työpöytänsä ääreen 1999. Keskeneräiseksi jääneen teoksen "The Last Confession" viimeisteli Angelo Loukakis, ja se ilmestyi 2000.


title: Kaanaan koulu

text: Kaanaan koulu on Raisiossa Kaanaan kaupunginosassa. Koulun rehtorina toimii Petri Anttila. Katteluksen asuntomessualueella sijaitseva 1.–6. luokkien peruskoulu, jonka yhteydessä toimii Kaanaan kesäkuussa 2015 valmistunut päiväkoti. Koulussa opiskelee noin 170 oppilasta, päiväkodissa käy noin 90 lasta.


title: Kaanaan koulu

text: Ajatus koulun rakentamisesta Kaanaaseen syntyi jo kirkonkokouksessa 5.2.1893, jolloin asetettiin toimikunta harkitsemaan Kaanaan kouluolojen järjestämistä. Toimikunta esitteli seuraavassa kokouksessa ajatuksiaan ja laskelman koulun rakentamisen kustannuksista, mutta aloite pysähtyi: "jos ehkä joskus semmoinen tilaisuus mahdollisesti tulisi". Lopulta Kaanaan koulu valmistui vuonna 1928, mitä ennen Kaanaasta käytiin Tahvion koulua. Ensimmäiset viisi vuotta Kaanaan koulu toimi Tahvion koulun alaisuudessa. Vuonna 1955 valtuusto hyväksyi koulurakennusohjelman Kaanaan koulun lisärakennusta varten, joka valmistui vuonna 1957. Väkiluvun voimakkaan kasvun myötä valmistui vuonna 1963 entistä suurempi lisärakennus (kahdeksan luokkahuonetta). Lisärakennusta on vielä myöhemmin laajennettu lisäosin. Koulua korjattiin asuntomessujen yhteydessä.


title: Skagafjörður

text: Skagafjörður on kunta Norðurland vestran alueella Islannissa. Siellä on 3 978 asukasta ja sen pinta-ala on 4 180 neliökilometriä. Sen kuntakeskus on Sauðárkrókur.


title: Ilmari Koppinen

text: Yrjö Ilmari Koppinen (s. 8. tammikuuta 1918 Rauma) on suomalainen veteraaniurheilija, apulaisprofessori ja sotaveteraani.


title: Ilmari Koppinen

text: Koppinen on moninkertainen veteraaniyleisurheilun maailmanmestari. Hänellä on hallussaan 300 metrin aitajuoksun maailmanennätys sarjassa M90.


title: Ilmari Koppinen

text: Koppinen on aktiivinen veteraanikuorolaulaja, ja oli mukana laulamassa paljon julkisuutta saaneessa, vuoden 2015 itsenäisyyspäivän vastaanoton spontaanissa lauluesityksessä presidenttiparille.


title: Ilmari Koppinen

text: Koppinen on urallaan toiminut Salon kaupungingeodeettina sekä Teknillisen korkeakoulun maanmittausosaston apulaisprofessorina.


title: Ilmari Koppinen

text: Koppinen asuu Salossa. Sotilasarvoltaan hän on yliluutnantti.


title: Ilariidae

text: Ilariidae on sukupuuttoon kuollut pussieläinten heimo, joka sisältää kaksi sukua, molemmat myöhäiseltä oligoseenilta. Parhaiten tunnettu suku on "Ilaria", joka tunnetaan osittaisesta kallosta sekä postkraniaalisesta aineistosta. Suhteet muihin heimoihin ovat epävarmat. Lajit olivat keskisuurista suurikokoisiin kasvinsyöjiä.


title: Annedroidit

text: Annedroidit ("Annedroids") on kanadalainen lastensarja, jota esitettiin vuosina 2014–2017. Sarja kertoo 11-vuotiaasta lapsinerosta Annesta, joka ratkoo ongelmia yhdessä ystäviensä ja rakentamiensa ihmisrobottien kanssa.


title: Annedroidit

text: Sarjaa alettiin esittää Suomessa Yle Teema & Fem -kanavalla 6. toukokuuta 2017.


title: Annedroidit

text: Sarja käynnistyy, kun Nick muuttaa äitinsä kanssa taloon, jota vastapäätä on salaperäinen romuvarasto. Yhdessä naapurintyttö Shanian kanssa Nick alkaa ottaa selvää, mitä romujen keskellä oikein tapahtuu. Heille selviää, että romuvarastolla asuu isänsä kanssa tyttö nimeltä Anne, joka on rakentanut kolme androidia eli ihmisrobottia. He ystävystyvät ja ratkovat yhdessä erilaisia pulmia, jotka liittyvät niin tieteeseen kuin tunteisiinkin.


title: Ernest Emerson

text: Ernest R. Emerson (s. 7. maaliskuuta 1955) on yhdysvaltalainen veitsiä tilauksesta valmistava kamppailulajien taitaja ja teräaseiden ekspertti. Emerson oli alun perin insinööri ja koneistaja ilmailuteollisuuden alalla. Emersonista tuli veitsien valmistaja hänen valmistaessaan veitsiä itämaisia kamppailulajeja varten. Hän valmisti myös taideveitsiä varhaisella urallaan. 1980-luvulla hän tuli tunnetuksi taisteluveitsistään ja Emersonin "Tactical-folder" -taittoveitset keräsivät suosiota.


title: Salaisuuksia ja valheita (televisiosarja)

text: Salaisuuksia ja valheita (engl. "Secrets and Lies") on yhdysvaltalainen rikosdraamasarja, jota esitettiin ABC-kanavalla 1. maaliskuuta 2015 – 4. joulukuuta 2016. Sarja perustuu samannimiseen australialaiseen sarjaan.


text: Sarjan pääosassa on rikostutkija Andrea Cornell (Juliette Lewis). Ensimmäisellä kaudella Ben Crawfordia (Ryan Phillippe) epäillään viisivuotiaan naapurinpojan murhasta. Toisella kaudella Cornell tutkii perheensä pääomasijoitusyhtiön johtoon päässyttä Eric Warneria (Michael Ealy), jonka vaimo Kate on murhattu.


text: Suomessa MTV3 esitti ensimmäisen tuotantokauden kesällä 2015.


text: Ben Crawford on yksityisyrittäjä, joka on naimisissa Christyn kanssa. Heillä on kaksi tytärtä Natalie, 16, ja Abby, 12. Benin paras kaveri Dave asuu heidän takapihansa mökissä. Heidän naapurissaan asuu Jess, joka on asumuserossa miehensä Scottin kanssa. Jessillä ja Scottilla on viisivuotias poika Tom.


text: Eräänä varhaisena aamuna Ben löytää Tomin ruumiin metsästä. Tom murhattiin kuudella päähän kohdistuneella puukoniskulla.


text: Rikostutkija Andrea Cornell on vakuuttunut siitä, että Ben murhasi Tomin. Ben ei pysty todistamaan syyttömyyttään ryyppättyään koko yön Daven kanssa.


text: Ensimmäinen kausi


text: Toinen kausi


title: Juhana Yrjö II

text: Juhana Yrjö II (31. toukokuuta 1613 Dresden – 22. elokuuta 1680 Freiberg) oli Saksin vaaliruhtinas vuosina 1656–1680.


title: Juhana Yrjö II

text: Juhana Yrjö II oli vaaliruhtinas Juhana Yrjö I:n vanhin poika ja tuli isänsä seuraajaksi vuonna 1656. Juhana Yrjö I oli testamentissaan määrännyt valtakuntansa jaettavaksi neljän poikansa kesken, ja Juhana Yrjö II solmi vuonna 1657 kolmen veljensä kanssa sopimuksen, jonka oli tarkoitus ennaltaehkäistä mahdolliset kiistat perintömaista. Vuonna 1664 hän solmi ystävälliset suhteet myös Ludvig XIV:n Ranskaan, mutta Saksissa vallinneen ranskalaisvastaisen mielialan vuoksi hän tasapainotteli ulkopolitiikassaan Ranskan ja Habsburg-keisarien välillä. Juhana Yrjö II keskittyi kuitenkin valtakaudellaan ensisijaisesti kulttuurielämän kehittämiseen ja ylellisen hovin ylläpitämiseen. Hän perusti Saksan ensimmäisen teatterin, kutsui hoviinsa ulkomaisia muusikoita, järjesti jatkuvasti erilaisia festivaaleja ja tapahtumia ja rakennutti pääkaupunkiinsa Dresdeniin näyttäviä rakennuksia. Suurten menojensa vuoksi hän joutui vuonna 1661 myöntämään säädyille aimpaa suuremman kontrollin budjettiasioihin, mistä muodostui pohja pysyvälle käytännölle Saksissa.


title: Juhana Yrjö II

text: Juhana Yrjö II:n seuraajaksi tuli hänen ainoa poikansa Juhana Yrjö III.


title: Melle Mel

text: Melvin Glover (s. 15. toukokuuta 1961), paremmin tunnettu taitelijanimillään Melle Mel ja Grandmaster Melle Mel, on yhdysvaltalainen hip hop -artisti. Häntä pidetään eräänä rap-musiikin pioneereista. Glover oli tärkeässä osassa Grandmaster Flash and the Furious Five -ryhmässä.


title: Melle Mel

text: Glover on kotoisin New Yorkin Bronxista. Hän on perimältään isänsä puolelta afroamerikkalainen ja äitinsä puolelta cherokee.


title: Juhana Yrjö III

text: Juhana Yrjö III (; 20. kesäkuuta 1647 Dresden – 12. syyskuuta 1691 Tübingen) oli Saksin vaaliruhtinas vuosina 1680–1691.


title: Juhana Yrjö III

text: Juhana Yrjö III oli vaaliruhtinas Juhana Yrjö II:n ainoa poika ja tuli isänsä seuraajaksi vuonna 1680. Hänet tunnettiin isänsä tapaan musiikin suosijana. Juhana Yrjö III perusti vuonna 1682 Saksin historian ensimmäisen vakinaisen armeijan ja liittyi seuraavana vuonna Ranskaa vastaan suunnattuun sotaliittoon. Suuressa Turkin sodassa hän oli yksi syyskuussa 1683 käydyn voitokkaan Wienin taistelun komentajista ja osoitti myös henkilökohtaista rohkeutta johtaessaan keisarillisen armeijan vasenta siipeä hyökkäyksessä turkkilaisia vastaan. Hän ei halunnut sen jälkeen osallistua keisari Leopold I:n sotaretkeen, mutta lähetti kuitenkin vuonna 1685 apujoukkoja Leopoldille. Ranskan armeijan hyökättyä yhdeksänvuotisessa sodassa vuonna 1688 Saksan alueelle Juhana Yrjö III:sta tuli yksi Saksan puolustuksen johtajista. Hän osallistui Lothringenin herttua Kaarle V:n alaisuudessa vuoden 1689 Mainzin piiritykseen. Vuonna 1691 Juhana Yrjöstä tehtiin koko keisarillisen armeijan ylipäällikkö, mutta hän ei ehtinyt saada paljoakaan aikaiseksi ennen kuin kuoli myöhemmin samana vuonna.


title: Juhana Yrjö III

text: Juhana Yrjö III:n puoliso oli Tanskan kuningas Fredrik III:n tytär Anna Sofia. Heidän kahdesta pojastaan Juhana Yrjö IV:stä ja Fredrik Augustista tuli kummastakin vuorollaan Saksin vaaliruhtinaita.


title: Juhana Yrjö IV

text: Juhana Yrjö IV (; 18. lokakuuta 1668 Dresden – 27. huhtikuuta 1694 Dresden) oli Saksin vaaliruhtinas vuosina 1691–1694.


title: Juhana Yrjö IV

text: Juhana Yrjö IV oli vaaliruhtinas Juhana Yrjö III:n nuorempi poika, joka tuli yllättäen kuolleen isänsä seuraajaksi yhdeksänvuotisen sodan aikana vuonna 1691. Juhana Yrjö IV tukeutui aluksi neuvonantajanaan toimineeseen sotamarsalkka Hans Adam von Schöningiin, joka ehdotti Saksin liittoutumista Brandenburgin kanssa ja itsenäisempää politiikkaa suhteessa keisari Leopold I:een. Tämä kuitenkin johti välirikkoon keisarin kanssa, minkä seurauksena Juhana Yrjö veti Saksin joukot pois keisarillisesta armeijasta ja Leopold vastasi vangituttamalla marsalkka Schöningin vuonna 1692. Seuraavana vuonna leppynyt Juhana Yrjö lähetti armeijansa takaisin.


title: Juhana Yrjö IV

text: Juhana Yrjö IV oli vuodesta 1692 naimisissa Absbachin rajakreivittären Eleonora Erdmuthn kanssa, mutta liitto oli lapseton. Hän eli tosiasiassa avoimesti suhteessa alempisäätyisen rakastajattarensa Magdalene Sibylle von Neidschützin (1675–1694) kanssa, jolle keisari Leopold vuonna 1693 antoi Rochlitzin valtakunnankreivittären arvon. Juhana Yrjön kuoltua vain 25-vuotiaana vuonna 1694 uudeksi vaaliruhtinaaksi tuli hänen nuorempi veljensä Fredrik August.


title: The Salentino Cuts

text: The Salentino Cuts on brittiläisen hard rock -yhtye UFOn kahdeskymmenestoinen albumi ja ensimmäinen cover-albumi, joka julkaistiin syyskuussa 2017. Albumilla on lainakappaleita yhtyeen suosikkikappaleista.


title: Fredrik Kristian

text: Fredrik Kristian (; 5. syyskuuta 1722 Dresden – 17. joulukuuta 1763 Dresden) oli lyhytaikainen Saksin vaaliruhtinas lokakuusta joulukuuhun 1763.


title: Fredrik Kristian

text: Fredrik Kristianin isä oli Saksin vaaliruhtinas Fredrik August II, joka oli myös Puolan kuningas nimellä August III. Fredrik Kristian oli lapsesta alkaen sairaalloinen, mutta älykäs ja valtiomiestaitoinen. Hän tuli isänsä kuoltua vaaliruhtinaaksi 5. lokakuuta 1763 ja suunnitteli monenlaisia uudistuksia, mutta kuoli vain pari kuukautta myöhemmin. Häntä ei ehditty valita Puolan kuninkaaksi ja osin hänen kuolemansa seurauksena Wettinin hallitsijasuku menettikin Puolan valtaistuimen.


title: Fredrik Kristian

text: Fredrik Kristian nai vuonna 1747 keisari Kaarle VII:n tyttären Maria Antonian. Heidän poikansa Fredrik August III seurasi isäänsä vaaliruhtinaana ja kruunautti itsensä myöhemmin kuninkaaksi. Myös Fredrik Kristianin toinen poika Anton oli myöhemmin Saksin kuninkaana.


title: Happidifluoridi

text: Happidifluoridi (OF) on hapen ja fluorin muodostama epäorgaaninen molekyyliyhdiste. Yhdistettä on tutkittu käytettäväksi rakettien ja ohjusten polttoaineseoksissa hapettimena.


title: Happidifluoridi

text: Huoneenlämpötilassa happidifluoridi on väritön kaasu. Se voidaan nesteyttää ja nesteenä se on väriltään keltaista. Happidifluoridi on sikäli poikkeuksellinen yhdiste, että happi esiintyy siinä hapetusluvulla +II tavanomaisen hapetusluvun -II sijaan. Tämän vuoksi yhdiste on erittäin voimakas hapetin. Yhdiste liukenee hieman veteen, mutta myös reagoi veden kanssa, jolloin muodostuu happea ja vetyfluoridia. Happidifluoridi reagoi monien metallien ja epämetallien, jopa ksenonin, kanssa muodostaen niiden oksidien ja fluoridien seoksen. Happidifluoridi on voimakkaasti myrkyllinen yhdiste ja se ärsyttää silmiä ja hengitysteitä.


title: Happidifluoridi

text: Ensimmäisen kerran happidifluoridia valmistivat Paul Lebeau ja A. Damiens vuonna 1927 elektrolysoimalla hieman kosteaa kaliumfluoridia. Nykyään yhdistettä valmistetaan tyypillisimmin johtamalla fluoria 2% natriumhydroksidiliuokseen. Emäsliuos ei voi olla väkevämpi tuotteen hydrolyysin ehkäisemiseksi.


title: Happidifluoridi

text: Happidifluoridia käytetään pääasiassa laboratoriotutkimuksissa reagenssina. Sitä voidaan käyttää hapettimena rakettien ja ohjusten polttoaineseoksissa.


title: Anton (Saksi)

text: Anton (27. joulukuuta 1755 – 6. kesäkuuta 1836) oli Saksin kuningas vuosina 1827–1836.


title: Anton (Saksi)

text: Anton oli Saksin vaaliruhtinas Fredrik Kristianin nuorempi poika. Koska hänen veljensä, Saksin kuningaskunnaksi korottanut Fredrik August I, ei saanut perillistä, tuli Anton tämän kuoltua 71-vuotiaana hallitsijaksi. Anton oli maltillinen, mutta uskonnolliseen mystiikkaan ja katolilaisuuteen kallistunut kuningas, jonka hallinnon teki epäsuosituksi varsinkin vallan keskittyminen taantumukselliselle ministeri Detlev von Einsiedelille. Kun europpalaisen vallankumousvuoden aikana myös Leipzigissa ja Dresdenissä puhkesi syyskuussa 1830 mellakoita, Anton päätti lepytellä alamaisiaan erottamalla Einsiedelin ja ottamalla veljenpoikansa Fredrik Augustin kanssahallitsijakseen. Fredrik Augustin johdolla laadittiin vuoden 1831 perustuslaki.


title: Anton (Saksi)

text: Antonin ensimmäinen puoliso oli Savoijin prinsessa, kuningas Viktor Amadeus III:n tytär Maria Antonia, joka kuitenkin kuoli jo vuosi avioliiton solmimisen jälkeen vuonna 1782. Anton meni vuonna 1787 uudelleen naimisiin Toscanan suurherttua Leopold I:n (myöhempi keisari Leopold II) tyttären Maria Teresian kanssa, mutta heidän lapsistaan kukaan ei elänyt aikuiseksi. Antonin kuoltua siten lapsettomana vuonna 1836 kruunu periytyi Fredrik Augustille.


title: Solmukit

text: Solmukit ("Spergularia") on kohokkikasvien (Caryophyllaceae) heimoon kuuluva kasvisuku. Sukuun luetaan kuuluvaksi 50 lajia, joiden lisäksi sukuun on kuvattu 160 muutakin lajia, mutta niiden taksonominen asema on toistaiseksi epäselvä. Solmukit muistuttavat paljolti hatikoita ("Spergula") ja ne ovat aiemmin myös sisällytetty hatikoiden sukuun kuuluviksi. Solmukkien ("Spergularia") suvun tieteellinen nimikin tarkoittaa ""Spergula"nkaltaista" eli hatikankaltaista. Solmukit eroavat hatikoista emien vartaloiden lukumäärän perusteella; solmukeilla emit ovat kolmivartaloisia ja hatikoilla viisivartaloisia.


title: Solmukit

text: Solmukit ovat yksi-, kaksi- tai monivuotisia ruohovartisia kasveja, jotka voivat olla kaljuja tai karvallisia. Solmukkien varsi on maanmyötäinen, rento ja haarova. Lehdet ovat kapeita sekä hieman möyheitä ja korvakkeet ovat yleensä pienet, joskus yhteenkasvaneet. Solmukkien kukat ovat viisilukuisia. Kukkien verholehdet kalvolaitaisia, terälehdet yleensä vaaleanpunaisia ja emit kolmivartaloisia. Solmukkien hedelmä on munanmuotoinen, hammasluomainen kota.


title: Solmukit

text: Suomessa ja Ruotsissa tavataan kolmea solmukkilajia, joista punasolmukki ("Spergularia rubra") on Suomessa selvästi yleisin ja merisolmukki ("Spergularia media") Suomessa harvinaisin.


title: Luettelo Yhdysvaltain presidenttiehdokkaiden nimeämiskokouksista

text: Yhdysvaltain presidenttiehdokkaan nimittämiskokous on poliittinen yleiskokous, joka pidetään joka neljäs vuosi Yhdysvalloissa useimmilla poliittisilla puolueilla, jotka asettavat ehdokkaan tulevissa Yhdysvaltain presidentinvaaleissa. Tällaisen yleiskokous muodollinen tavoite on valita puolueen ehdokas presidentiksi sekä hyväksyä puoluepoliittisia periaatteita ja tavoitteita ja hyväksyä säännöt puolueen toiminnalle, mukaan lukien presidentin nimitysprosessi seuraaville vaaleille.


text: Nykyaikaisessa Yhdysvaltain presidentinvaali prosessissa presidentin esivaaleihin osallistuvat äänestäjät jotka todella auttavat valitsemaan yleiskokouksissa tulevi edustajat, jotka sitten puolestaan ovat sitoutuneet valitsemaan tulevan presidentinvaali ehdokkaan. Muita valtuutettuja näissä yleiskokouksissa ovat poliittisten puolueiden jäsenet, jotka istuvat yleiskokouksissa automaattisesti, ja heitä kutsutaan "kiistattomiksi valtuutetuiksi" (engl. "Superdelegate"), koska he voivat itse valita, ketä he äänestävät presidenttiehdokkaksi.


text: Luettelossa ei ole pienpuolueita. Luettelo on kaksi vanhaa isoa puoluetta jotkka ovat jo hajonneet; Kansallinen Republikaaninen puolue ja Whig-puolue.


text: Presidentinvaalin voittaja on lihavoituna.


title: Hochdonnin rautatiesilta

text: Hochdonnin rautatiesilta () on rautatiesilta Saksassa, Marschbahn-radalla, Hampurin ja Husumin välillä. Silta sijaitsee Schleswig-Holsteinin osavaltiossa, Hochdonnin kunnassa. Silta ylittää Kielin kanavan. Silta on kaikkiaan noin 2,2 kilometriä pitkä teräsristikkosilta, jonka suurin korkeus on 68 metriä ja vapaa alituskorkeus kanavan kohdalla 42 metriä.


title: Isomuurahaiskuoriainen

text: Isomuurahaiskuoriainen eli muurahaiskuoriainen ("Thanasimus formicarius") on kirjokuoriaisten heimoon kuuluva laji. Se on 7-10 mm:n pituinen ja tummissa peitinsiivissä on yksi tai kaksi mutkittelevaa vaaleaa raitaa, keskiruumis on rusehtavan punainen ja pää on musta. Muurahaiskuoriainen muistuttaa hieman väritykseltään ja käyttäytymiseltään muurahaista. Punertavat toukat elävät petoina kaarnakuoriaisten käytävissä. Isomuurahaiskuoriaista esiintyy pääasiassa Euroopassa.


title: Isomuurahaiskuoriainen

text: Isomuurahaiskuoriainen on metsänomistajalle hyödyllinen apu tuhohyönteisteisten torjunnassa. Se saalistaa ainakin seuraavia lajeja: kuusentähtikirjaajaa ("Pityogenes chalcographus"), taimipikikärsäkästä ("Pissodes castaneus"), pystynävertäjää ("Tomicus piniperda"), sarvijaakkoa ("Acanthocinus aedilis"), vaakanävertäjää ("Tomicus minor"), ukkoniluria ("Dendroctonus micans"), pikakirjoittajaa ("Ips sexdentatus"), kirjanpainajaa ("Ips typographus"), "Pityokteines curvidens", "Hylurgus ligniperda", havutikaskuoriaista ("Trypodendron lineatum"), pikkukirjanpainajaa ("Ips duplicatus") ja mustaniluria ("Hylastes ater") .


title: Santa Claran taistelu

text: Santa Claran taistelu oli taistelu Kuuban presidentti Fulgencio Batistan hallinnon joukkojen ja Fidel Castron vallankumouksellisten välillä Kuuban vallankumouksen aikana. Vallankumouksellisia Santa Clarassa johti Che Guevara ja hallituksen joukkoja eversti Joaquin Casillas Lumpuy. Guevarran huomattavasti pienempi joukko voitti hallituksen joukot ja taistelu päättyi Batistan paetessa maasta 1. tammikuuta 1959. Kuubassa taistelua pidetään yleisesti vallankumouksen ratkaisseena taisteluna.


title: Santa Claran taistelu

text: Fidel Castro oli rantautunut Kuubaan mukanaan vallankumouksellisten joukko vuonna 1956 ja kesään 1958 mennessä joukko oli kasvanut huomattavasti vallankumouksellisten kerätessä kannatusta etenkin köyhän maaseutuväestön piirissä. Noin 10 000:n miehen kokoinen Kuuban armeija muodosti kuitenkin edelleen huomattavan esteen vallankumouksen onnistumiselle. Elokuussa 1958 Che Guevara johti yhden kolmesta merkittävästä vallankumouksellisten osastoista Kuuban keskiosiin Las Villasin alueelle. Hyttysten, soisen maaston ja raskaan kaluston hidastamat joukot saapuivat perille Trinidadin ja Sancti Spírituksen lähistön vuorille 16. lokakuuta. Seuraavan kuukauden aikana joukot tekivät hyökkäyksiä armeijan ja poliisin tukikohtiin pakottaen ne antautumaan. Joulukuuhun mennessä §alueen merkittävät tiet ja rautatiet oli katkaistu ja kapinalliset valtasivat myös pienen satamakaupunki Caibariénin. Caibariénista kapinalliset etenivät kohti Santa Claraa Camajuanín rautatieristeyksen kautta, saapuen kaupungin ulkopuolelle 29. joulukuuta. Kuuban armeijan joukkoja oli kerääntynyt Santa Claraan eversti Joaquin Casillas Lumpuyn johdolla.


title: Santa Claran taistelu

text: Che Guevara jakoi joukkonsa Santa Clarassa kahteen ryhmään, joista toisen tarkoituksena oli pysäyttää Lumpuyn joukkojen tueksi lähetetty tarvikkeilla lastattu panssarijuna. Hyökkäystä johti Roberto Rodriguez, lempinimeltään "El Vaquerito". Taistelua käytiin Caprion kukkulalla pysähtyneen junan yläpuolella. Tuntematon määrä vallankumouksellisia sai surmansa ja Kuuban armeijan komentajat päättivät siirtää junan lähemmäs Santa Claran parakkeja. Tällä välin Guevara oli muine joukkoineen asettuneet paikalliseen yliopistoon, josta he löysivät traktoreita. Traktoreita käytettiin rautatien katkaisuun ja junan pysäyttämiseen. Junan ensimmäiset vaunut suistuivat raiteiltaan. Vallankumoukselliset hyökkäsivät junaa vastaan käsiasein ja polttopulloin. Junan komentajat antautuivat polttopullojen kuumennettua vaunut sietämättömän kuumiksi. Osa junan 350:tä sotilaasta veljeili sittemmin avoimesti vallankumouksellisten kanssa. Junan valtaamisen myötä vallankumoukselliset saivat myös käsiinsä suuren määrän tarvikkeita, mukaan lukien 22 panssariautoa, ilmatorjuntatykkejä, konekiväärejä ja ampumatarvikkeita.


title: Santa Claran taistelu

text: Guevaran joukkojen toinen ryhmä Santa Clarassa toimi Rolando Cubelan komennuksessa. Kaupunkitaistelu poikkesi vallankumouksellisten tyypillisestä sodankäynnistä maaseudulla, mutta he tottuivat siihen nopeasti. Kaupungin poliisiasema kukistui 30. joulukuuta ankaran taistelun jälkeen, jossa sai surmansa esimerkiksi "El Vaquerito". Poliisiaseman kukistuttua vallankumoukselliset piirittivät noin 2 900:n miehen kahden rykmentin parakit. Armeijan joukkojen tukena oli panssarivaunuja ja ilmavoimat, mutta joukkojen taistelutahto oli alhainen ja komentoketjut huonot. Toinen rykmenteistä antautui ja vallankumouksellisten huomio kiinnittyi kaupungin hotelliin. Vallankumoukselliset valtasivat rakennuksen sen ylimpiä kerroksia lukuun ottamatta, josta tarkka-ampujat tulittivat joukkoja kaupungissa aina taistelun loppuun saakka. Toinen armeijan rykmenteistä antautui lopulta 1. tammikuuta, jolloin saatiin uutinen Batistan lähdöstä maanpakoon. Castillas ja paikallinen poliisipäällikkö Cornelio Rojas teloitettiin seuraavana päivänä. Taistelun tarkempia kokonaistappioita kummaltakaan osapuolelta ei tunneta.


title: Santa Claran taistelu

text: Santa Claran taistelu tunnetaan Kuubassa yleisesti Batistan diktatuurin päättäneenä taisteluna. Taistelun voitto vaikutti Che Guevaran suosion kasvuun, kun häntä pidettiin vallankumouksen suurimman avoimen taistelun strategina. Todellisuus on hieman monimutkaisempi. Armeijan ei uskottu kykenevän enää puolustamaan Kuubaa jo ennen taistelun loppua ja Batista oli alkanut valmistella maanpakoaan jo aiemmin. Joka tapauksessa taistelu oli merkittävä voitto vallankumouksellisille, joita vastassa oli huomattavasti suurempi armeijan joukko.


title: The Addams Family (musikaali)

text:
The Addams Family on yhdysvaltalainen musikaali, jonka on musiikin ja sanoituksen on tuottanut Andrew Lippa. Musikaalin käsikirjoituksen ovat tehneet Marshall Brickman ja Rick Elice, joka perustuu Charles Addamsin sarjakuviensa pohjalta luomaan The Addams Family perheeseen. Musikaali sai ensi-esityksensä kokeiluna Chicagossa vuonna 2009. Vuotta myöhemmin musikaalin ensi-ilta oli New Yorkin Broadwayllä huhtikuussa 2010.
Musikaalikomedia on ensimmäinen teatterinäytelmäksi tuotettu The Addams Family-näytös, vaikka Addamsin perheestä on tehty jo useita televisio- ja elokuvasovituksia.


title: The Addams Family (musikaali)

text:
Suomessa musikaalin kantaesitys oli Tampereen Työväen Teatterissa, jossa ensi-ilta oli 4. lokakuuta 2013.
Oulun kaupunginteatterissa musikaalin ensi-ilta oli 17. tammikuuta 2015 jatkuen aina 19. joulukuuta 2015 saakka musikaalin ollessa suuri menestys näytöksien ollessa aina loppuunmyyty, saaden kaiken kaikkiaan yli 25 000 katsojaa.


title: The Addams Family (musikaali)

text: Broadwayn, Tampereen ja Oulun "The Addams Family"-musikaalin näyttelijät.


title: 90 Minutes in Heaven

text: 90 Minutes in Heaven on yhdysvaltalainen draamaelokuva vuodelta 2015. Elokuva kertoo nuoresta pastorista, joka julistetaan auto-onnettomuuden jälkeen kuolleeksi mutta herää uudelleen henkiin ja väittää käyneensä taivaassa. Elokuva perustuu Don Piperin omaelämäkerralliseen kirjaan.


title: 90 Minutes in Heaven

text: Tammikuussa 1989 pastori Don Piper (Hayden Christensen) joutuu vakavaan auto-onnettomuuteen ja hänet todetaan kuolleeksi. Seuraavat puolitoista tuntia hänen ruumiinsa makaa pressulla peitettynä sillä välin kun hänen sielunsa kokee taivaan valtakunnan ihanuuden. Papin rukoukset auttavat hänet kuin ihmeen kaupalla takaisin elävien kirjoihin, mutta sitä ihmettä Don ei olisi halunnut kokea, sillä hänen vammansa aiheuttavat pahoja kipuja ja henkistä kärsimystä. Vaimonsa Evan (Kate Bosworth), kolmen lapsensa sekä läheisten ja kaukaisten ystävien tukemana Don yrittää saada otteen entisestä elämästään.


title: Hangon Itäsatama

text: Hangon Itäsatama on huvivenesatama Hangon Itälahdessa. Sitä ylläpitää pursiseura Hangö Segelföreningen. Satama rakennettiin heti Hangon kaupungin perustamisen jälkeen, ja laituri valmistui 1879 ja venesatama 1880. Sen pohjoispuolella on satamamakasiineja. Alue on valittu valtakunnallisesti merkittäväksi rakennetuksi kulttuuriympäristöksi.


title: Hangon Itäsatama

text: Itäsatama sijaitsee suojaisessa Itälahdessa. Se on Suomenlahden merkittävimpiä huvivenesatamia. Sen rannalla ovat muun muassa Hangö Segelföreningenin rakennuttama funktionalismia edustava paviljonkinrakennus ja Granitin entinen kivihiomo.


title: Hangon Itäsatama

text: Satamaa ylläpitää pursiseura Hangö Segelföreningen. Siellä käy satamakapteeni Jan Sonntagin vuoden 2011 arvion mukaan 6 000 – 7 000 venettä vuosittain. Niistä noin kymmenesosa on ulkomaalaisia. Satamassa on 220 venepaikkaa.


title: Hangon Itäsatama

text: Itälahdella sijaitsi 1800-luvulla pieni kalasatama. Itäsatamaa alettiin rakenntaa tuolle paikalle heti kaupungin perustamisen jälkeen 1874. Ratainsinööri P. E. Böcker teki 1875 rakennussuunnitelman, ja valtio rakennutti 1879 Telakanniemen laitaan Böckerin suunnitteleman laiturin ja vuonna 1880 venesataman. Rantamakasiinit asetettiin kahteen suoraan riviin ja niiden väliin jätettiin palokuja.


title: Hangon Itäsatama

text: Hangö Segelföreningenin paviljonki valmistui 1938. Sen oli suunnitellut arkkitehti Bertel Liljeqvist, ja sen rakentaminen onnistui pitkälti alueen yrityksiltä ja yksityishenkilöiltä saatujen lahjoitusten ansiosta.


title: Hangon Itäsatama

text: Itälahti listattiin vuonna 2009 tehdyssä inventoinnissa valtakunnallisesti merkittävien rakennettujen kulttuuriympäristöjen joukkoon.


title: Uskelan auto-onnettomuus

text: Uskelan auto-onnettomuus tapahtui illalla 1. lokakuuta 1937, kun Salon markkinoilta tulossa ollut Chevrolet-merkkinen kuorma-auto, jonka kyydissä oli 24 Ypäjän Palikkalan kylän nuorta, suistui jyrkässä alamäessä tieltä ja syöksyi rotkoon Uskelan Isokylässä niin sanotun Uskelan vanhan kirkon mäen luona. Auto kaatui ylösalaisin Uskelanjokeen paikalla yhtyvään Myllyojaan, jossa oli toista metriä vettä. Viisitoista autossa ollutta joutui veden varaan, ja kahdeksan heistä hukkui. Onnettomuusauton kuljettaja kauppias Markus Ojala oli vahvassa humalatilassa. Uskelan onnettomuus oli Suomen suurin ennen sotia tapahtunut auto-onnettomuus.


title: Uskelan auto-onnettomuus

text: Onnettomuuden kahdeksan uhria siunattiin 17. lokakuuta 1937 yhteishautaan Ypäjän hautausmaalle. Haudalla oleva muistopatsas paljastettiin juhannuksena 1938.


title: Davas ja Geassai

text: Davas ja Geassai on Nils-Aslak Valkeapään ja Ingor Ántte Áilu Gaupin albumi, joka julkaistiin vuonna 1982.


title: Vaasanpuistikko (Vaasa)

text: Vaasanpuistikko () on yksi Vaasan ydinkeskustan leveistä puistokaduista. Runsaan kilometrin mittainen katu kulkee länsilounaasta itäkoilliseen Vaskiluodon sillalta kauppatorin eteläpuolitse rautatien ylittävälle maasillalle, jossa se jatkuu koilliseen Sepänkyläntienä.


title: Vaasanpuistikko (Vaasa)

text: Vaasanpuistikon poikkikadut lännestä itään ovat Rantakatu, Koulukatu, Lyseonkatu, Kirkkopuistikko, Senaatinkatu, Raastuvankatu, Ylätori, Kauppapuistikko, Alatori, Pitkäkatu ja Asemakatu. Vaasanpuistikon kanssa samansuuntainen katu on torin pohjoislaitaa kulkeva Hovioikeudenpuistikko.


title: Vaasanpuistikko (Vaasa)

text: Vaasan kaupunginarkkitehti Carl Axel Setterbergin vuoden 1855 asemakaavaan suunnittelema viiden puistokadun kokonaisuus – Hovioikeudenpuistikko, Kauppapuistikko, Kirkkopuistikko, Korsholmanpuistikko ja Vaasanpuistikko – kuuluu Suomen valtakunnallisesti merkittäviin rakennettuihin kulttuuriympäristöihin.


title: Vaasanpuistikko (Vaasa)

text: Vaasanpuistikon varrella sijaitsevat muun muassa Vaasan kirkko ja Kirkkopuisto sekä kaupungintalo ja Kaupungintalonpuisto. Muita merkittäviä rakennuksia ovat numero 3:n kerrostalo (Matti Visanti 1932), numero 6:n kerrostalo (Viljo Revell 1954), Vaasan lyseon lukio (numero 8, Johan Jacob Ahrenberg 1898), Moen talo (numero 12, 1861), Ylätorin kulman Rewell Center (Viljo Revell 1963) ja numero 18:n Vaasan kauppahalli (Alfred Wilhelm Stenfors 1939). Raastuvankadun kulman Wasaborg eli Sjöblomin talo oli valmistuessaan vuonna 1912 kaupungin suurin talo. Sen itäsiiven ovat suunnitelleet J. E. Bruun ja Carl Schoultz ja länsisiiven Arthur Rudolf Gauffin.


title: Vaasanpuistikko (Vaasa)

text: Pitkänkadun kulman Centrumin talo (Vaasanpuistikko 22) on tunnettu vuosien myötä vaihtuvista ravintoloistaan. Siinä toimi 1970-luvulla tanssiravintola Centrum, 1980-luvulla diskoteekki Caribbean People. Sitä seurasivat tanssiravintolat Valentino ja Tähtitaivas sekä yökerhot Apache Inn ja Party House 22. Ketjuravintoloista talossa toimi aiemmin Restelin Martina ja nykyisin Pancho Villa.


title: Bleasbyn rautatieasema

text: Bleasbyn rautatieasema on rautatieasema Bleasbyn kylässä Nottinghamshiressä. Se sijaitsee Nottingham–Lincoln-radan varrella.


title: Bleasbyn rautatieasema

text: Asema avattiin joulukuussa 1848 nimellä Bleasby Gate. Nykyinen nimi otettiin käyttöön vuonna 1889. Asemaa käytti 5 938 matkustajaa kaudella 2015–2016.


title: Kirjokuoriaiset

text: Kirjokuoriaiset ("Cleridae") on erilaisruokaisten alalahkoon kuuluva kovakuoriaisheimo. Useimmilla lajeilla on harjaksinen ruumis ja ne ovat usein kirkkaanvärisiä. Lajeja tunnetaan maailmasta noin 3 500.


title: Leo (laulaja)

text: Leo (oik. Leo Stillman; s. 24. huhtikuuta 1991 Helsinki) on suomalainen laulaja-lauluntekijä. Hän nousi julkisuuteen Face of God -yhtyeen laulaja-kitaristina, ja julkaisi yhtyeen kanssa yhden omakustannelevyn vuonna 2014. Face of God esiintyi myös ulkomailla, mutta ilmoitti lopettavansa vuonna 2015. Samalla Leo ilmoitti siirtyvänsä soolouralle. Hänen ensimmäinen single ”Mun piti olla sun” julkaistiin Sony Music Finlandin kautta toukokuussa 2016. Leon debyyttialbumi julkaistiin lokakuussa 2017, ja helmikuussa 2018 hänet palkittiin Vuoden tulokas -palkinnolla Emma-gaalassa.


title: Leo (laulaja)

text: Leo Stillman syntyi 24. huhtikuuta 1991 Helsingissä. Leon äiti Pirjo on röntgenhoitaja ja isä rakensi veneitä Suomenlinnan telakalla. Perhe ehti Leon lapsuuden aikana asua monella eri paikkakunalla ympäri Suomea. Leolla on myös neljä siskoa ja yksi veli. Vanhempiensa erottua Leo asui Hugon-veljensä kanssa äidin luona Helsingin Käpylässä ja ajoittain isän kunnostamalla "Kathrina"-purjelaivalla.


title: Leo (laulaja)

text: Leo aloitti rumpujen soiton 11-vuotiaana ja perusti ensimmäisen yhtyeensä nimeltä Deep Way 13-vuotiaana. Peruskoulun jälkeen Leo jatkoi kymppiluokalle, jonka hän jätti sen kesken lähteäkseen Deep Way'n kanssa Espanjaan. Myöhemmin Leo opiskeli Roihuvuoren kokkikoulussa, jonka hän jätti myös kesken musiikkiuransa vuoksi. Leon isä kuoli sairauteen vuonna 2012, jonka myötä kahden kuunarin omistus ja ylläpito siirtyi Leolle ja tämän veljelle. He perustivat Markus Jämsenin ja Jani Tuomisalon kanssa Suomen Merihistoriallisen Purjelaiva yhdistyksen, jonka kautta he hallinoivat "Jan Mayen" -kuunaria.


title: Leo (laulaja)

text: Leo perusti vuonna 2011 Face of God -yhtyeen, jossa hän soitti kitaraa ja lauloi. Ennen tätä hän oli Santa Cruz -yhtyeen rumpali, mutta jättäytyi pois pian yhtyeen perustamisen jälkeen vuonna 2007. Vuonna 2012 Face of Godin kappale ”Elephant” valittiin YleX:n järjestämän kilpailun kautta Teemu Nikin ohjaamaan "3 Simoa" -elokuvaan. Samana vuonna yhtye lämmitteli HIMiä Tavastia-klubilla.


title: Leo (laulaja)

text: Face of God ei uransa aikana onnistunut saamaan levytyssopimusta, mutta julkaisi yhden omakustannelevyn vuonna 2014, ja kiersi Suomen lisäksi Britanniassa, Yhdysvalloissa, Venäjällä ja Saksassa. Yhtye esiintyi myös Helsingin olympiastadionilla Gymnaestrad-tapahtumassa vuonna 2014. Vuonna 2015 Face of God tiedotti lopettavansa ja soitti viimeisen konserttinsa 24. lokakuuta 2015 Helsingin Kuudennella linjalla.


title: Leo (laulaja)

text: Face of Godin lopetettua Leo ilmoitti siirtyvänsä soolouralle. Samalla hän ilmoitti vaihtavansa laulukielen suomeen. Leolle oli jo vuonna 2014 tullut Kaiho Republic -levy-yhtiön perustaja Pete Eklund ehdottamaan kielen vaihtoa, ja lopulta Leo allekirjoitti kustannussopimuksen Kaihon kanssa. Vuonna 2015 Sony Music Finlandin Timo Kuoppamäki otti yhteyttä Leoon ja tarjosi tälle levytyssopimusta. Leon debyyttisoolosingle ”Mun piti olla sun” julkaistiin Sony Musicin kautta 9. toukokuuta 2016. Kappale nousi parhaimmillaan Suomen radiosoittolistan 69. sijalle. Singlelle kuvattiin myös musiikkivideo, jonka ohjasi Pekka Keränen. Keväällä 2016 Leo kiersi Suomea Tuure Kilpeläinen ja Kaihon Karavaani -yhtyeen lämmittelijänä. Leo julkaisi vuoden 2016 aikana vielä kaksi singleä; ”Kylmä ja sataa” ja ”Mä valehtelen”. Hänet nähtiin myös Aleksi Mäkelän elokuvassa "Love Records – Anna mulle Lovee", jossa Leo esitti Dave Lindholmia.


title: Leo (laulaja)

text: Toukokuussa 2017 julkaistiin Leon neljäs single ”Sano mitä sanot”, joka nousi jälleen radiolistan 69. sijalle. Seuraava single ”Kaikki mitä rakastin” nousi sen sijaan radiolistan sijalle 14, sekä striimatuimpien listan sijalle 45. Lopulta kappale striimasi kultaa. Singleä varten kuvattiin myös musiikkivideo, jonka ohjasi Ville Juurikkala. Leon debyyttialbumi julkaistiin 13. lokakuuta 2017 ja se nousi Suomen virallisen albumilistan 24. sijalle. Leo myös vieraili Oinaan debyyttisinglellä ”Iho vasten ihoa”, joka julkaistiin 25. lokakuuta 2017. Helmikuussa 2018 Leo palkittiin vuoden 2017 tulokkaana Emma-gaalassa. Hänen kiitospuheensa herätti kohua sosiaalisessa mediassa kiroilun vuoksi, jota Leo pyysi myöhemmin julkisesti anteeksi. Leon toisen albumin ensimmäinen single ”Jos käykin niin” julkaistiin 16. helmikuuta 2018. Leo myös vieraili Junon kappaleella ”Katumuksen sakramentti”, joka julkaistiin 2. maaliskuuta 2018. Se nousi parhaimmillaan singlelistan 14. sijalle ja striimasi kultaa. Maaliskuussa 2018 alkoi myös Leon toimittama "Biisintekijän päiväkirja" -podcast.


title: Leo (laulaja)

text: Kesällä 2018 Leo kiersi Suomea osana Iskelmäkesä-festivaalia, jossa hän esiintyi kaikilla kahdeksalla festivaalipaikkakunnalla molempina päivinä yhtä lukuun ottamatta. Hän vieraili myös Yksi totuus -rap-duon kappaleella ”Juodaan viinaa”, joka julkaistiin 19. kesäkuuta 2018, ja allekirjoitti managerisopimuksen Samu Haberin Comusic Managementin kanssa. 27. heinäkuuta Leo julkaisi singlen ”Mul on sut”, jolla vierailee Janna Hurmerinta. Kappale nousi radiosoittolistan sijalle 37, ja siihen kuvattiin myös Ville Juurikkalan ohjaama video. Elokuussa 2018 Leo lämmitteli Sunrise Avenueta Seinäjoen OmaSp Stadionilla.


title: Leo (laulaja)

text: Leon seuraava single ”Pieni laulu” julkaistiin 26. lokakuuta 2018. Kappale kuuluu "Anna laulu lahjaksi" -kokoelmalevyllä, joka julkaistiin 2. marraskuuta. Leo myös esitti kappaleen samannimisessä joulukonsertissa 15. joulukuuta.


title: Leo (laulaja)

text: Leo omistaa Molli-nimisen tanskandoggin. Maaliskuussa 2018 Leon uutisoitiin seurustelevan malli-juontaja Maryam Razavin kanssa.


title: Albert Dewandre

text: Albert Barthélemy Franz Marie Joseph Dewandre (20. maaliskuuta 1884 Monceau-sur-Sambre – 25. toukokuuta 1964 Liège) oli belgialainen insinööri, keksijä ja teollisuusjohtaja.


title: Albert Dewandre

text: Albert Dewandren isä Georges (1853–1932) oli myös insinööri ja AILg:n jäsen, ja hänen äitinsä oli Sophie o.s. Minette (1855–1924). Albert oli kuuluisan belgialaisen lakimies-poliitikko, senaattori Barthel Dewandren (1822–1893) lapsenlapsi. Albert Dewandren lapsenlapsi Brigitte Neven o.s. Wauters on elektromekaniikan insinööri, ja myös AILg:n jäsen.


title: Albert Dewandre

text: Hänen merkittävin keksintönsä oli polttomoottorin imutiehyeiden alipainetta hyödyntävä jarrutehostin, jonka saksalainen Robert Bosch GmbH kaupallisti, ja mikä tuli ensi kertaa käyttöön eräissä Mercedes-Benzin kuorma-automalleissa vuonna 1927, seuraavana vuonna myös henkilöautoissa.


title: Albert Dewandre

text: Vuonna 1933 hän esitteli etuvetoisen johdinauton, "trolleybus Dewandre":n, missä niin ohjaus kuin jarrutkin olivat tehostettuja. Sen käyttöönoton 1935 jälkeen Dewandren ratkaisun haittapuolet paljastuivat, sillä ohjausjärjestelmän tuntuma oli vielä kehno: johdinautoa oli vaikeaa pitää vakaasti suunnassaan käytetyn ohjaustekniikan puutteellisuuksien vuoksi. Jatkokehittelyn jälkeen ohjaus- ja jarrutehostuksella varustetut, brittiläisen "Clayton-Dewandre" -yhtiön alaisuudessa valmistetut ajoneuvot tuottivat keksijälle kuitenkin sievoisia tuloja.


title: Albert Dewandre

text: Dewandre suunnitteli ja toteutti myös suihkulähteen vuoden 1939 Liègen "Expo de l`Eau"-näyttelyyn: sadan metrin korkeuden saavuttanut vesisuihku oli toteutushetkellä lajinsa korkein maailmassa.


title: Albert Dewandre

text: Albert Dewandre toimi Compagnie des Pieux Frankl-yrityksen (nykyisin Thales-konserniin kuuluva Forges de Zeebrugge) johtajana, Fabrique Nationale de Herstalin varapääjohtajana, Liègen yliopiston administraattorina, ja sen diplomi-insinööriseura AILg:n puheenjohtajana. Hän oli toisen maailmansodan päätyttyä myös perustajajäsen CEEES (Confederation of European Environmental Engineering Societies) -kattojärjestöön nykyisin kuuluvassa BSMEE:ssä [Belgian Society of Mechanical and Environmental Engineering). Hänelle myönnettiin "Legion d`Honneur"-kunnialegioonan upseerin arvo, sekä komentajan arvo Belgian toiseksi korkeimmassa "Ordre de la Couronnne"-ritarikunnassa.


title: Hovioikeudenpuistikko

text: Hovioikeudenpuistikko () on yksi Vaasan ydinkeskustan puistokaduista. Noin kilometrin mittainen katu alkaa lännessä Rantakadulta Vaasan hovioikeuden edustalta, kulkee kauppatorin pohjoisreunaa ja päättyy Rautatienkatuun Vaasan rautatieaseman edustalle. Seuraava samansuuntainen katu etelään päin on Vaasanpuistikko.


title: Hovioikeudenpuistikko

text: Kauppatorin kohdalla, Raastuvankadun kulmasta Alatorille Hovioikeudenpuistikko on kävelykatua. Kävelyaluetta suunnitellaan jatkettavaksi kadun loppupäähän, rautatieasemalle asti, ja siitä edelleen kaavaillaan jalankulkuyhteyttä ratapihan yli tai ali Wasa Stationiin ja Klemettilän uudelle kauppakeskusalueelle.


title: Hovioikeudenpuistikko

text: Vaasan kaupunginarkkitehti Carl Axel Setterbergin vuoden 1855 asemakaavaan suunnittelema viiden puistokadun kokonaisuus – Hovioikeudenpuistikko, Kauppapuistikko, Kirkkopuistikko, Korsholmanpuistikko ja Vaasanpuistikko – kuuluvat Suomen valtakunnallisesti merkittäviin rakennettuihin kulttuuriympäristöihin.


title: Hovioikeudenpuistikko

text: Hovioikeudenpuistikko alkaa Setterbergin suunnittelemaa Vaasan hovioikeuden rakennusta (1862) vastapäätä. Setterbergin piirtämiä ovat myös kadun varrella oleva Vaasan kirkko sekä apteekkirakennus Kirkkopuistikon kulmassa.


title: Hovioikeudenpuistikko

text: Eduskuntatalon suunnittelijana tunnetun J. S. Sirénin piirtämiä rakennuksia Hovioikeudenpuistikon varrella ovat Lassila & Tikanojan liikerakennus (1937) numerossa 19, KOP:n talo (1939–1941) Hovioikeudenpuistikko 13:ssa sekä ja Suomen Pankin talo eli Ritzin talo (1949–1952) Kirkkopuistikon kulmassa. Suomen Pankin talon edessä kadun keskellä on vanhan katukaivon puukatos.


title: Hovioikeudenpuistikko

text: Muita merkittäviä rakennuksia Hovioikeudenpuistikon varrella ovat Keijo Petäjän suunnittelema, vuonna 1964 valmistunut as.oy Paratiisi Rantakadun kulmassa, Tikanojan taidekoti numero 4:ssä, Kipinän talo numero 5:ssä (Alfred Wilhelm Stenfors 1907), Vaasan kauneimmaksi taloksi äänestetty Vaasan Osake-Pankin jugendlinna eli Kurtenia numero 11:ssä (Fredrik Thesleff 1905), Vaasan kaupungintalo, Rewell Center Ylätorilla, torinlaidan Hartmanin talo (Kauno S. Kallio 1913) sekä hotelli Centralin talo Pitkänkadun kulmassa (A. E. Hämäläinen 1941).


title: Hovioikeudenpuistikko

text: Hovioikeudenpuistikon varrella toimivat muun muassa Vaasan pääposti, kauppakeskus HS Center, Sokos Hotel Royal ja Vaasan Omenahotelli.


title: Hovioikeudenpuistikko

text: Hovioikeudenpuistikon varrella on monia julkisia veistoksia ja korkokuvia, keskeisimpänä torinlaidan "Suomen Vapaudenpatsas". Kävelykatuosuudelle on vuosina 2005–2006 pystytetty myös Erkki Kannoston teokset "Matkakuume", "Syvä jano" ja "Varjoja metsässä". Hartmanin talon fasadia komistavat John Munsterhjelmin graniittifiguurit "Seppä" ja "Puutarhassa työskentelevä nainen". Rewell Centerin päädyssä on Jaakko Niemelän "Gridlock", Kaupungintalon puistossa ovat Joachim Kurtenia, P. E. Svinhufvudia ja marsalkka Mannerheimia esittävät korkokuvat (Emil Wikström ja John Munsterhjelm). Suomen Pankin rakennuksen seinässä ovat Emil Filénin ja Yrjö Rosolan tekemät reliefit. Kirkkopuistikon kulmassa on Emil Wikströmin tekemä Zachris Topeliuksen patsas.


title: Wettin (suku)

text: Wettin on eurooppalainen hallitsijasuku, alkuperältään Saksasta. Suku hallitsi Saksia ja sen alueelle syntyneitä valtioita vuosina 1423–1918 muun muassa vaaliruhtinaina, herttuoina ja lopuksi kuninkaina. Suku on 1400-luvulta alkaen jakautunut "ernestiläiseen" ja "albertilaiseen" sukulinjaan. Eräs ernestiläisen linjan haara on Saksi-Coburg-Gothan suku, joka on edelleen vallassa Belgiassa ja on hallinnut aiemmin Portugalia ja Bulgariaa. Ison-Britannian nykyinen hallitsijasuku Windsor on osa Saksi-Coburg-Gothan sukua ja siten alkuperältään myös Wettinien haara. Albertilainen sukulinja on Saksin ohella hallinnut Puolaa.


title: Wettin (suku)

text: Wettinin suvun esi-isiä on kyetty jäljittämään 900-luvun alkuun saakka. Varhaisin varmuudella tunnettu esi-isä on Dietrich, joka erään teorian mukaan olisi ollut vuonna 957 kuolleen Dedon poika ja joka olisi kaatunut vuonna 982 Kalabriassa keisari Otto II:n sotaretkellä saraseenejä vastaan. Suvun varhaisimmat edustajat osallistuivat niin sanottuun "ostsiedlungiin" eli saksalaisten tunkeutumiseen Elben itäpuolelle aiemmille slaavien maille. Suvun nimi tulee kahdesta veljeksestä, jotka käyttivät Wettinin kreivin arvoa ja hallitsivat 1000-luvulla sittemin tuhoutunutta Wettinin linnaa Saalejoen rannalla lähellä Wettinin kaupunkia. Vuonna 1089 sukuun kuulunut Henrik I sai läänityksekseen idempänä Elben luona sijainneen Meissenin rajakreivikunnan, jota Wettinit hallitsivat pysyvästi vuonna 1130 valtaan tulleesta Konrad I:stä alkaen. Vuodesta 1264 Wettinit hallitsivat myös läheistä Thüringenin maakreivikuntaa.


title: Wettin (suku)

text: Wettinit nousivat Saksin vaaliruhtinaskunnan valtaistuimelle vuonna 1423, jolloin Meissenin rajakreivi Fredrik Sotaisa sai keisarilta lahjana Saksin herttuakunnan ja siihen liittyneen vaaliruhtinaan arvon. Suvun jakautuminen tapahtui vuonna 1485, kun vaaliruhtinas Fredrik II:n pojat jakoivat valtakunnan keskenään niin sanotulla Leipzigin sopimuksella. Vaaliruhtinaan arvon säilyttäneestä vanhemmasta pojasta Ernstistä polveutuu ernestiläinen sukuhaara kun taas Meissenin rajakreivin ja Saksin herttuan arvon pitäneestä nuoremmasta pojasta Albrektista polveutuu albertilainen sukuhaara. Albertilaiseen sukuhaaraan kuulunut herttua Morits kaappasi vaaliruhtinaan arvon ernestiläiseltä Juhana Fredrikiltä Schmalkaldenin sodan yhteydessä vuonna 1547, jolloin ernestiläiselle sukuhaaralle jäi vuorostaan Saksin herttuan arvo ja osa Thüringenistä. Wettinien albertilainen haara hallitsi tämän jälkeen Saksin vaaliruhtinaskuntaa ja vuodesta 1806 Saksin kuningaskuntaa (vuodesta 1871 tosin vain osana Saksan keisarikuntaa) aina vuoteen 1918, jolloin heidät syrjäytettiin vallankumouksen yhteydessä. Saksin vaaliruhtinaat Fredrik August I ja Fredrik August II toimivat myös Puolan kuninkaina vuosina 1697–1763.


title: Wettin (suku)

text: Wettinien ernestiläisen sukuhaaran vuodesta 1547 hallitsema osa Saksia jakautui myöhemmin useita kertoja ja hajosi kymmeniksi pieniksi herttuakunniksi, jotka tunnetaan yhteisnimityksellä Saksin herttuakunnat eli "ernestiläiset herttuakunnat". Niistä merkittävimpiä olivat Saksi-Weimar, Saksi-Coburg, Saksi-Eisenach, Saksi-Meiningen, Saksi-Altenburg, Saksi-Saalfeld ja Saksi-Gotha. Wettinit hallitsivat kaikkia niitä 1800-luvulle saakka, kunnes menettivät itsenäisyytensä Napoleonin sodissa ja Saksan yhdistyessä. Myös Saksin vaaliruhtinaskunnasta lohkaistiin vuonna 1652 vaaliruhtinas Juhana Yrjö I:n perinnönjaossa kolme albertilaista herttuakuntaa, Saksi-Zeitz, Saksi-Merseburg ja Saksi-Weissenfels, mutta ne palautuivat jo 1700-luvun alkupuolella vaaliruhtinaskunnan osiksi.